
1.	CONTEXTUL PROPUNERII
•	Motivele și obiectivele propunerii
Introducerea ilegală de migranți este o activitate infracțională care nu respectă viața umană și care îi privează pe oameni de demnitate în urmărirea profitului, încălcând drepturile fundamentale ale persoanelor și subminând obiectivele UE în materie de gestionare a migrației. 
Combaterea și prevenirea introducerii ilegale de migranți și a traficului de persoane reprezintă una dintre prioritățile Uniunii Europene și sunt esențiale pentru abordarea migrației neregulamentare într-un mod cuprinzător. Rețelele infracționale profită de disperarea oamenilor și utilizează rute terestre, maritime și aeriene pentru a facilita migrația ilegală, punând în pericol viețile oamenilor și căutând prin toate mijloacele să își maximizeze profiturile. 
În discursul său privind starea Uniunii din 13 septembrie 2023, președinta von der Leyen a solicitat consolidarea tuturor instrumentelor aflate la dispoziția Uniunii pentru a combate în mod eficace introducerea ilegală de migranți, prin actualizarea actualului cadru legislativ, uneori vechi de peste 20 de ani, consolidarea guvernanței în domeniul introducerii ilegale de migranți și consolidarea rolului agențiilor UE, în special al Europol, precum și intensificarea cooperării dintre agențiile din domeniul justiției și afacerilor interne cu statele membre, precum și cu țările partenere în vederea combaterii acestei probleme la nivel mondial. Președinta a subliniat, de asemenea, necesitatea de a colabora cu partenerii pentru a răspunde acestei provocări mondiale, motiv pentru care Comisia organizează o conferință internațională, creând o alianță mondială cu un apel la acțiune pentru combaterea introducerii ilegale de persoane. 
Introducerea ilegală de migranți către UE și în cadrul UE atinge noi niveluri, fiind alimentată de creșterea cererii ca urmare a crizelor emergente și tot mai profunde, în special a recesiunilor economice, a urgențelor legate de mediu cauzate de schimbările climatice, precum și a conflictelor și a presiunii demografice din multe țări terțe. Introducerea ilegală de migranți stă la baza creșterii numărului de sosiri ilegale în UE: în 2022, la frontierele externe ale Uniunii au fost detectate aproximativ 331 000 de intrări ilegale, cel mai ridicat nivel din 2016, ceea ce reprezintă o creștere cu 66 % față de anul precedent[footnoteRef:2]. În 2023, până la sfârșitul lunii septembrie, au fost detectate aproximativ 281 000 de treceri ilegale ale frontierei la granițele externe ale UE, ceea ce reprezintă o creștere cu 18 % față de aceeași perioadă din 2022. Aceasta coincide cu o creștere a activităților de introducere ilegală de migranți, evidențiată de un nou record, peste 15 000 de persoane care introduc ilegal migranți fiind raportate Agenției Europene pentru Poliția de Frontieră și Garda de Coastă (Frontex) în 2022[footnoteRef:3]. Având în vedere creșterea numărului de sosiri ilegale și diferitele crize cu ecou mondial apărute într-o serie de țări de origine și de tranzit, ne putem aștepta să ne confruntăm constant cu fluxuri migratorii ridicate către Europa, alături de activitățile infracționale conexe de introducere de migranți, precum și cu o posibilă creștere a acestora. [2: 	Frontex, Analiza riscurilor 2023/2024.]  [3: 	Frontex, Analiza riscurilor pentru 2023/2024.] 

Se estimează că peste 90 % dintre migranții aflați în situație ilegală care ajung în UE recurg la persoane care îi introduc ilegal, majoritatea acestora fiind organizate în grupuri infracționale. În plus, rețelele de introducere ilegală de migranți obțin din activitățile lor infracționale profituri substanțiale, care se situează între 4,7 și 6 miliarde EUR pe an la nivel mondial[footnoteRef:4]. Prin urmare, asigurarea unui răspuns ferm și convingător la activitățile persoanelor care introduc ilegal migranți este de o importanță primordială pentru reducerea migrației ilegale. Se estimează că activitățile acestor persoane lipsite de scrupule, în special cele desfășurate pe mare, au dus la moartea unui număr impresionant de oameni, și anume peste 28 000[footnoteRef:5], începând din 2014.  [4: 	Biroul Națiunilor Unite pentru Droguri și Criminalitate (2018), Global study on smuggling of migrants (Studiu mondial privind introducerea ilegală de migranți).]  [5: 	OIM, Proiectul referitor la migranții dispăruți, https://missingmigrants.iom.int/region/mediterranean.] 

Aproximativ jumătate din rețelele de introducere ilegală de migranți sunt implicate și în alte infracțiuni[footnoteRef:6], cum ar fi traficul de persoane, traficul de droguri și de arme de foc, facilitând în același timp deplasările neautorizate în interiorul UE. Autoritățile de aplicare a legii și autoritățile judiciare se confruntă cu provocări multiple și în continuă evoluție: schimbarea și adaptarea rapidă a modurilor de operare ale persoanelor care introduc ilegal migranți; utilizarea sporită a amenințărilor și a violenței față de migranți, precum și față de autoritățile de aplicare a legii[footnoteRef:7]; dificultățile legate de localizarea și arestarea persoanelor care introduc ilegal migranți și care se ascund în țări din afara UE; utilizarea unei game largi de mijloace de transport, printre care ambarcațiuni care nu se pretează la navigarea pe mare, ambarcațiuni mai puțin detectabile (cum ar fi bărci de pescuit și ambarcațiuni de metal improvizate), vehicule rutiere în care migranții sunt ascunși în mod periculos, precum și zboruri comerciale și charter utilizate din ce în ce mai mult pentru a aduce migranții în țări învecinate cu UE sau din apropierea Uniunii, de unde migranții încearcă apoi să intre în UE în mod fraudulos[footnoteRef:8]; utilizarea de instrumente digitale în toate etapele procesului, cu anunțarea online a serviciilor de introducere de persoane, a rutelor și a prețurilor, precum și pentru falsificarea documentelor; utilizarea criptomonedelor, a monedelor digitale sau a altor forme neoficiale de plată (de exemplu hawala)[footnoteRef:9]. [6: 	Estimări ale Europol.]  [7: 	Europol Spotlight (2023), Criminal Networks in Migrant Smuggling (Rețelele infracționale în introducerea ilegală de migranți).]  [8: 	Frontex, Analiza riscurilor pentru 2023/2024.]  [9: 	Europol Spotlight (2023), Criminal Networks in Migrant Smuggling (Rețelele infracționale în introducerea ilegală de migranți).] 

Lupta împotriva introducerii ilegale de migranți este esențială pentru dezmembrarea rețelelor de criminalitate organizată care cauzează încălcări ale drepturilor omului și decese, precum și pentru combaterea creșterii migrației ilegale către UE. O abordare cuprinzătoare și durabilă a migrației presupune o combinație de acțiuni solide și eficiente, care să completeze parteneriate reciproc avantajoase cu țările de origine și de tranzit, abordând cauzele profunde ale migrației și, în special, ale migrației ilegale și combătând, în același timp, criminalitatea organizată, inclusiv introducerea ilegală de migranți și traficul de persoane. Noul Pact privind migrația și azilul1 pune prevenirea și combaterea introducerii ilegale de migranți în centrul abordării sale cuprinzătoare asupra migrației.
Prezenta propunere de regulament face parte dintr-un pachet de măsuri menite să modernizeze și să consolideze cadrul juridic existent și să ofere Uniunii norme adecvate scopului. Aceasta este însoțită de o propunere de directivă privind prevenirea și combaterea facilitării intrării, tranzitului și șederii neautorizate. Propunerea respectivă introduce un instrument modern de drept penal al UE care definește în mod clar și sancționează cu eficacitate rețelele infracționale organizate responsabile de introducerea ilegală de migranți, armonizează sancțiunile care țin seama de gravitatea infracțiunii, îmbunătățește sfera de competență jurisdicțională, consolidează resursele statelor membre destinate combaterii și prevenirii introducerii ilegale de migranți și îmbunătățește modul de colectare și raportare a datelor.
Acest pachet este prezentat în ziua în care are loc conferința internațională prin care se lansează „Alianța mondială de combatere a introducerii ilegale de migranți”. Prin această conferință, Comisia creează un cadru pentru o cooperare politică puternică cu partenerii internaționali, solicitând angajamente și acțiuni comune cu scopul de a combate împreună introducerea ilegală de migranți la nivel mondial.
Aceste trei inițiative completează inițiativele existente în domeniul combaterii introducerii ilegale de migranți și pun în aplicare planul de acțiune reînnoit al UE împotriva introducerii ilegale de migranți (2021-2025) prin actualizarea cadrului juridic existent al UE astfel încât să sancționeze persoanele care introduc ilegal migranți acționând pe rutele de migrație și prin stabilirea unui nou cadru de cooperare modern, juridic, operațional și internațional împotriva introducerii ilegale de migranți pentru anii următori.
Prezenta propunere de regulament face parte dintr-un pachet coerent care mai cuprinde propunerea menționată de directivă privind prevenirea și combaterea facilitării intrării, tranzitului și șederii neautorizate. Împreună, aceste propuneri urmăresc modernizarea cadrului juridic pentru combaterea introducerii ilegale de migranți, pentru a ne asigura că dispunem de instrumentele juridice și operaționale necesare pentru a răspunde noului mod de operare al persoanelor care introduc ilegal migranți, astfel cum se prevede în programul de lucru al Comisiei pentru 2024 anunțat la 17 octombrie 2023. 
Obiectivul propunerii
Obiectivul general al prezentei propuneri este de a consolida rolul Europol în combaterea introducerii ilegale de migranți și a traficului de persoane și, în special, rolul Centrului european de combatere a introducerii ilegale de migranți. 
Pentru a intensifica prevenirea, depistarea și investigarea introducerii ilegale de migranți și a traficului de persoane, prezenta propunere urmărește următoarele obiective specifice.
(1)	Consolidarea cooperării dintre agenții în ceea ce privește introducerea ilegală de migranți și traficul de persoane
[bookmark: _Hlk151055634]Pentru a facilita o coordonare și un schimb de informații mai eficace, mai prompte și mai sistematice între agențiile Uniunii privind combaterea introducerii ilegale de migranți și a traficului de persoane, Centrul european de combatere a introducerii ilegale de migranți din cadrul Europol va fi alcătuit din personal al Europol și din experți naționali detașați și va implica ofițeri de legătură ai statelor membre, ai Eurojust și ai Agenției Europene pentru Poliția de Frontieră și Garda de Coastă, care ar trebui să fie detașați permanent la Europol pentru a asigura schimbul regulat de informații, precum și cooperarea și coordonarea operațională. Între timp, agențiile din domeniul justiției și afacerilor interne au ocazia de a-și consolida cooperarea pe baza mandatelor acestora și de a optimiza schimbul de informații în scopul de a combate introducerea ilegală de migranți și traficul de persoane. Eurojust este un actor-cheie în consolidarea răspunsului judiciar la introducerea ilegală de migranți, sprijinind cazurile complexe care implică o coordonare judiciară transfrontalieră și echipe comune de anchetă legate de cercetarea penală a cazurilor de introducere ilegală de migranți.
(2)	Consolidarea orientării și a coordonării în ceea ce privește combaterea introducerii ilegale de migranți și a traficului de persoane la nivelul UE 
Pentru a corecta insuficiența analizei strategice, a coordonării și a orientării la nivelul UE, propunerea stabilește sarcini strategice specifice pentru Centrul european de combatere a introducerii ilegale de migranți, cu scopul de a oferi un cadru pentru punerea în aplicare a priorităților strategice și operaționale ale Uniunii prin monitorizarea tendințelor în ceea ce privește introducerea ilegală de migranți și traficul de persoane, prin furnizarea de rapoarte anuale, analize strategice, evaluări ale amenințării și actualizări ale situației rutelor de migrație, precum și prin anchete și acțiuni operaționale. În ceea ce privește sarcinile sale strategice, Centrul european de combatere a introducerii ilegale de migranți se va întruni cel puțin de două ori pe an cu reprezentanți ai fiecărui stat membru, ai Eurojust, ai Agenției Europene pentru Poliția de Frontieră și Garda de Coastă, ai Platformei multidisciplinare europene împotriva amenințărilor infracționale (EMPACT) și ai Comisiei, astfel încât să asigure o orientare și o coordonare eficace. În plus, Centrul european de combatere a introducerii ilegale de migranți va sprijini directorul executiv al Europol în solicitarea inițierii unor anchete penale.
(3)	Îmbunătățirea schimbului de informații privind introducerea ilegală de migranți și traficul de persoane
[bookmark: _Hlk151109317]Regulamentul propus consolidează obligațiile statelor membre de a face schimb de informații cu Europol privind introducerea ilegală de migranți și traficul de persoane, inclusiv prin schimb de date biometrice și inclusiv prin impunerea obligației de a realiza, pentru autoritățile lor competente și ofițerii de legătură în materie de imigrație, conexiuni directe cu aplicația de rețea pentru schimbul securizat de informații (SIENA) a Europol. Comisia propune, de asemenea, să se încredințeze Centrului european de combatere a introducerii ilegale de migranți sarcina de a identifica cazurile de introducere ilegală de migranți sau de trafic de persoane care ar putea necesita cooperarea cu țări terțe, inclusiv prin schimbul de date cu caracter personal, cu scopul de a ajuta directorul executiv să decidă cu privire la transferul de date cu caracter personal către țări terțe în fiecare caz în parte, în conformitate cu articolul 25 alineatul (5) din Regulamentul privind Europol.
(4)	Consolidarea resurselor statelor membre destinate combaterii și prevenirii introducerii ilegale de migranți și a traficului de persoane
Pentru a ajuta statele membre să combată în mod eficace introducerea ilegală de migranți și să facă schimb de informații relevante cu Europol, se propune ca acestea să desemneze servicii specializate pentru combaterea introducerii ilegale de migranți și a traficului de persoane, să asigure resurse adecvate pentru aceste servicii, să conecteze aceste servicii la SIENA și să încredințeze Centrului european de combatere a introducerii ilegale de migranți sarcina de a acționa ca o rețea de servicii specializate.
(5)	Consolidarea sprijinului acordat de Europol pentru prevenirea și combaterea introducerii ilegale de migranți și a traficului de persoane prin intermediul grupurilor operative operaționale și al detașărilor din partea Europol în vederea acordării de sprijin operațional 
Se propune codificarea și dezvoltarea în continuare a conceptului de grupuri operative operaționale și stabilirea unui nou instrument sub forma detașărilor din partea Europol în vederea acordării de sprijin operațional, ca instrumente avansate de coordonare și sprijin analitic, operațional, tehnic și criminalistic, la cererea statelor membre sau la propunerea directorului executiv al Europol. Propunerea include crearea unui grup de experți care să lucreze din statele lor membre și care să poată fi puși imediat la dispoziția Europol în vederea detașării și stabilește obligația statelor membre de a asigura punerea în aplicare eficace a acestor instrumente. La grupurile operative operaționale pot participa și țări terțe, iar detașările din partea Europol în vederea acordării de sprijin operațional pot avea loc în țări terțe.
Pentru a îndeplini aceste obiective, Comisia propune, de asemenea, consolidarea resurselor financiare și umane ale Europol astfel încât să răspundă nevoilor operaționale și să abordeze lacunele identificate.
•	Coerența cu dispozițiile existente în domeniul de politică vizat
Prezenta propunere este coerentă cu dispozițiile de politică existente și viitoare din domeniul cooperării în materie de asigurare a respectării legii, inclusiv în ceea ce privește Europol. Cooperarea în materie de asigurare a respectării legii este un domeniu de competență partajată între UE și statele membre. În ultimii ani s-au înregistrat progrese în ceea ce privește îmbunătățirea cooperării statelor membre privind schimbul de informații și reducerea în cea mai mare măsură posibilă a perimetrului de acțiune al teroriștilor și al autorilor de infracțiuni grave. În urma crizei migrației din 2015, arhitectura generală a sistemelor de informații și a bazelor de date din domeniul justiției și afacerilor interne (JAI) a fost restructurată, punându­se accentul pe interoperabilitate. Cadrul legislativ privind combaterea terorismului și schimbul de informații a fost consolidat în 2017, în urma atacurilor teroriste din Europa. Ca răspuns la nevoile operaționale presante de a face față peisajului în schimbare în materie de securitate și la apelurile colegiuitorilor privind asigurarea de către Europol a unui sprijin sporit, Regulamentul privind Europol a fost consolidat în 2022. Noul mandat al Europol, intrat în vigoare în iunie 2022, permite agenției să își îmbunătățească expertiza și capacitățile operaționale, astfel încât să poată sprijini mai bine statele membre în combaterea criminalității grave și organizate și a terorismului. De asemenea, mandatul consolidează cadrul Europol de protecție a datelor și supravegherea din partea Autorității Europene pentru Protecția Datelor.
Propunerea respectă, de asemenea, cadrul legislativ existent al UE privind combaterea introducerii ilegale de migranți, cunoscut și sub denumirea de „Pachetul privind facilitarea”, format din Directiva 2002/90/CE privind stabilirea unei definiții comune a infracțiunii de facilitare a intrării, tranzitului și șederii neautorizate2 și din Decizia-cadru 2002/946/JAI privind consolidarea cadrului penal pentru a preveni facilitarea intrării, tranzitului și șederii neautorizate3. Propunerea este, de asemenea, coerentă cu Planul de acțiune reînnoit al UE împotriva introducerii ilegale de migranți (2021-2025), care solicită consolidarea cooperării operaționale între agențiile de aplicare a legii din statele membre ale UE, agențiile relevante ale UE, în special Europol, și țările partenere în ceea ce privește dezmembrarea rețelelor infracționale de introducere ilegală de migranți, precum și cu setul de instrumente care abordează utilizarea mijloacelor de transport comercial pentru a facilita migrația ilegală către UE. Parteneriatele operaționale de combatere a introducerii ilegale de migranți cu principalele țări de origine și de tranzit fac parte integrantă din parteneriatele cuprinzătoare în materie de migrație pe care UE le dezvoltă cu țările partenere. Intensificarea combaterii introducerii ilegale de migranți este de interes comun, deoarece țările de origine, de tranzit și de destinație împărtășesc obiectivul comun de a combate rețelele infracționale și de a proteja oamenii împotriva posibilelor abuzuri și a posibilei exploatări. Introducerea ilegală de migranți rămâne o provocare serioasă, care trebuie abordată în continuare în mod continuu, concertat și colectiv.
Prevenirea și combaterea introducerii ilegale de migranți este un obiectiv-cheie al Strategiei UE privind o uniune a securității, al Strategiei UE de combatere a criminalității organizate și al noului Pact privind migrația și azilul.
•	Coerența cu alte politici ale Uniunii
În ceea ce privește sprijinul acordat de Europol statelor membre, prezenta inițiativă legislativă ține seama de politicile Uniunii în domeniul cooperării judiciare în materie penală, în special de rolul Eurojust[footnoteRef:10] în sprijinirea și consolidarea coordonării și a cooperării dintre autoritățile naționale de cercetare și urmărire penală în legătură cu infracțiunile grave, precum și de cooperarea judiciară prin intermediul echipelor comune de anchetă[footnoteRef:11]. Inițiativa legislativă ține seama și de politicile externe ale Uniunii, în special de activitatea delegațiilor UE și a experților în materie de securitate din țările terțe, precum și de misiunile și operațiunile politicii de securitate și apărare comune. [10: 	Regulamentul (UE) 2018/1727 al Parlamentului European și al Consiliului din 14 noiembrie 2018 privind Agenția Uniunii Europene pentru Cooperare în Materie de Justiție Penală (Eurojust) și de înlocuire și abrogare a Deciziei 2002/187/JAI a Consiliului, PE/37/2018/REV/1, JO L 295, 21.11.2018, p. 138. ]  [11: 	Decizia-cadru a Consiliului din 13 iunie 2002 privind echipele comune de anchetă, JO L 162, 20.6.2002, p. 1. 
] 

Prezenta inițiativă legislativă ține seama pe deplin de legislația relevantă a UE în materie de protecție a datelor (a se vedea secțiunea 3 de mai jos privind drepturile fundamentale).

2.	TEMEI JURIDIC, SUBSIDIARITATE ȘI PROPORȚIONALITATE
•	Temeiul juridic
Temeiurile juridice ale prezentei inițiative sunt reprezentate de articolele 85, 87 și 88 din Tratatul privind funcționarea Uniunii Europene (TFUE). La articolul 85 alineatul (1) din TFUE se prevede că Eurojust are misiunea de a susține și consolida coordonarea și cooperarea dintre autoritățile naționale de cercetare și urmărire penală în legătură cu formele grave de criminalitate care afectează două sau mai multe state membre sau care impun urmărirea penală pe baze comune, prin operațiuni întreprinse de autoritățile statelor membre și de Europol și prin informații furnizate de acestea. La articolul 87 alineatul (1) se prevede că Uniunea instituie o cooperare polițienească care implică toate autoritățile competente din statele membre, inclusiv serviciile de poliție, serviciile vamale și alte servicii specializate de aplicare a legii, în domeniul prevenirii sau al depistării și al cercetării infracțiunilor. La articolul 88 alineatul (2) din TFUE se prevede că Parlamentul European și Consiliul, hotărând prin regulamente în conformitate cu procedura legislativă ordinară, stabilesc structura, funcționarea, domeniul de acțiune și atribuțiile Europol. Aceste atribuții pot include: (a) colectarea, stocarea, prelucrarea și analizarea informațiilor, precum și schimbul de informații transmise în special de autoritățile statelor membre sau de țări ori autorități terțe și (b) coordonarea, organizarea și realizarea de anchete și acțiuni operaționale, desfășurate împreună cu autoritățile competente ale statelor membre sau în cadrul unor echipe comune de anchetă și, după caz, în colaborare cu Eurojust.
•	Subsidiaritatea (în cazul competențelor neexclusive) 
Conform principiului subsidiarității, prevăzut la articolul 5 alineatul (3) din TUE, trebuie să se ia măsuri la nivelul UE numai dacă obiectivele stabilite nu pot fi realizate în mod satisfăcător de statele membre și, prin urmare, având în vedere dimensiunile și efectele acțiunii preconizate, pot fi realizate mai bine la nivelul Uniunii.
Statele membre sunt responsabile de menținerea ordinii publice și de apărarea securității interne[footnoteRef:12], iar Uniunea respectă funcțiile esențiale ale statului ale statelor membre, inclusiv menținerea ordinii publice și apărarea securității naționale[footnoteRef:13]. Dat fiind faptul că formele grave de criminalitate și terorismul au adesea caracter transnațional, acestea nu pot fi contracarate în mod eficace doar prin intervenții la nivel național. În special rețelele infracționale implicate în introducerea ilegală de migranți se caracterizează prin natura lor globală, colaborativă și agilă[footnoteRef:14]. Acesta este motivul pentru care statele membre aleg să colaboreze strâns în cadrul UE. Ele urmăresc să își coordoneze acțiunile în materie de asigurare a respectării legii și să coopereze pentru a face față provocărilor comune în materie de securitate. Statele membre decid să pună în comun resurse la nivelul UE și să facă schimb de cunoștințe de specialitate. În calitate de agenție a UE pentru cooperare în materie de asigurare a respectării legii, Europol ilustrează elocvent acest efort de cooperare depus de statele membre pentru a garanta siguranța cetățenilor lor.  [12: 	Articolul 72 din TFUE. ]  [13: 	Articolul 4 alineatul (2) din TFUE. ]  [14: 	Europol (2023), Criminal networks in migrant trafficking (Rețelele infracționale în introducerea ilegală de migranți), seria de rapoarte Europol Spotlight, Oficiul pentru Publicații al Uniunii Europene, Luxemburg.] 

Europol oferă un cadru solid și un set sofisticat de instrumente de combatere a criminalității pentru ca statele membre să își coordoneze acțiunile de asigurare a respectării legii. În special, Europol servește drept centru al UE de informații în materie penală, reducând la minimum deficitul de date operative în materie penală și punând accentul pe datele provenite din investigațiile complexe aflate în derulare. Europol oferă sprijin operațional flexibil și în timp real, de la analiză operațională la coordonare operațională, și reunește parteneri relevanți pentru acțiuni comune. Statele membre recurg la ofițerii lor de legătură detașați la Europol, precum și la canalul de schimb de informații pus la dispoziție de agenție, pentru a transmite date și pentru a coopera în cadrul anchetelor penale. Statele membre își pun în comun resursele, atribuind Europol sarcina de a prelucra informațiile lor în bazele sale de date și de a furniza analize comune. Europol a ajuns astfel în centrul arhitecturii de securitate europene.
Ca urmare a evoluției amenințărilor adresa securității, în special a introducerii ilegale de migranți, este necesar ca autoritățile naționale însărcinate cu asigurarea respectării legii să beneficieze de sprijin eficace la nivelul UE în desfășurarea activității lor. Deși există diferențe între modalitățile în care statele membre combat anumite tipuri de infracțiuni, autoritățile lor de aplicare a legii pot alege în care dintre cazuri să solicite sprijin la nivelul UE din partea Europol și la care dintre inițiativele comune să participe. În plus, autoritățile de aplicare a legii din toate statele membre se confruntă cu aceleași amenințări în continuă evoluție la adresa securității. Prin urmare, este necesară o acțiune la nivelul UE de intensificare a sprijinului acordat statelor membre în combaterea formelor grave de criminalitate și a terorismului, pentru a ține pasul cu aceste amenințări.
În consecință, statele membre acționând în mod individual nu ar putea să facă față în mod eficace tuturor provocărilor abordate de prezenta propunere.
•	Proporționalitatea
În conformitate cu principiul proporționalității, prevăzut la articolul 5 alineatul (4) din TUE, este necesar ca natura și intensitatea unei anumite măsuri să fie corelate cu problema identificată. Toate problemele abordate în prezenta inițiativă legislativă necesită, într-un fel sau altul, sprijin la nivelul UE pentru ca statele membre să le soluționeze în mod efectiv:
Cooperarea și coordonarea între agenții în ceea ce privește combaterea introducerii ilegale de migranți și a traficului de persoane la nivelul UE trebuie să fie consolidate și intensificate: prin consolidarea cooperării și a coordonării dintre Europol, Agenția Europeană pentru Poliția de Frontieră și Garda de Coastă și Eurojust, precum și prin înființarea Centrului european de combatere a introducerii ilegale de migranți și prin stabilirea sarcinilor și a componenței acestuia, agențiile UE vor fi mai în măsură să se asigure că introducerea ilegală de migranți și traficul de persoane pot fi combătute într-un mod mai eficace și mai eficient la nivelul UE decât la nivel național. 
Orientarea strategică și coordonarea strategică la nivelul UE cu privire la aceste infracțiuni trebuie să fie intensificate pentru a facilita acțiunile specifice de analiză strategică, orientare și coordonare a anchetelor și acțiunilor operaționale la nivelul UE și între statele membre. De asemenea, înființarea Centrului european de combatere a introducerii ilegale de migranți și stabilirea sarcinilor și a componenței acestuia vor contribui la combaterea introducerii ilegale de migranți și a traficului de persoane într-un mod mai eficace și mai eficient la nivelul UE decât la nivel național. 
Schimbul de informații între statele membre și cu Europol, dar și cu țările terțe, privind introducerea ilegală de migranți și traficul de persoane trebuie să devină mai puternic și mai sistematic pentru a se asigura că introducerea ilegală de migranți poate fi combătută mai eficace și mai eficient la nivelul UE, în special prin menționarea explicită a celor două infracțiuni în cadrul obligației generale a statelor membre de a face schimb de informații, prin stabilirea sarcinii Europol de a prelucra în mod eficace și eficient date biometrice în sprijinul statelor membre, în conformitate cu garanțiile existente privind prelucrarea datelor biometrice, și prin implementarea aplicației de rețea pentru schimbul securizat de informații (SIENA). 
În ceea ce privește structurile naționale de combatere a introducerii ilegale de migranți, astfel cum s-a subliniat deja în Planul de acțiune reînnoit al UE împotriva introducerii ilegale de migranți (2021-2025), nu toate statele membre dispun la nivel național de structurile necesare pentru a combate introducerea ilegală de migranți și pentru a coopera în mod eficace cu Europol. Această lacună poate fi abordată mai eficace și mai eficient la nivelul UE decât la nivel național, prevăzând ca statele membre să desemneze servicii specializate pentru combaterea introducerii ilegale de migranți și să conecteze aceste servicii specializate la SIENA, precum și încredințând Centrului european de combatere a introducerii ilegale de migranți sarcina de a acționa ca o rețea de servicii specializate. 
Este necesar ca sprijinul acordat de Europol pe teren statelor membre pentru combaterea introducerii ilegale de migranți să fie consolidat. Această necesitate poate fi abordată mai eficace și mai eficient la nivelul UE decât la nivel național, prin instituirea grupurilor operative operaționale și prin efectuarea de detașări din partea Europol în vederea acordării de sprijin operațional. 
În calitate de agenție a UE pentru cooperare în materie de asigurare a respectării legii, Europol este în măsură să acorde acest sprijin la nivelul UE. În acest sens, Europol s-a dovedit a fi foarte eficace în sprijinirea autorităților naționale însărcinate cu asigurarea respectării legii în combaterea formelor grave de criminalitate și a terorismului, în special a introducerii ilegale de migranți. Pentru statele membre există sinergii clare și economii de scară, rezultate, de exemplu, din utilizarea grupului de rezervă și a sprijinului specializat furnizat de Europol sau din expertiza pe care un centru specializat, cum ar fi Centrul european de combatere a introducerii ilegale de migranți, o poate oferi statelor membre. Statele membre așteaptă același nivel de sprijin din partea Europol în ceea ce privește amenințările în permanentă evoluție la adresa securității, cum este introducerea ilegală de migranți, și au nevoie de acesta din punct de vedere operațional.
Cooperarea la nivelul UE în materie de asigurare a respectării legii prin intermediul Europol nu înlocuiește diferitele politici naționale în materie de securitate internă și nici nu se substituie activității desfășurate de autoritățile naționale însărcinate cu asigurarea respectării legii. Diferențele dintre sistemele și tradițiile juridice ale statelor membre, astfel cum sunt recunoscute de tratate[footnoteRef:15], nu sunt afectate de acest sprijin acordat la nivelul UE. [15: 	Articolul 67 alineatul (1) din TFUE.] 

•	Alegerea instrumentului
În conformitate cu articolul 88 alineatul (2) din Tratatul privind funcționarea Uniunii Europene și având în vedere că mandatul Europol este prevăzut în Regulamentul (UE) 2016/794, consolidarea mandatului Europol – care face parte din prezenta propunere – trebuie să ia forma unui regulament. 
3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
•	Consultările cu părțile interesate
Introducerea ilegală de migranți reprezintă o provocare pentru asigurarea respectării legii, în special din cauza agilității și a complexității rețelelor infracționale implicate și a adaptabilității acestora la modificările survenite în dinamica migrației ilegale și la răspunsul autorităților de aplicare a legii. Aceste provocări au fost clar identificate de Europol și de statele membre și au fost discutate în cadrul reuniunilor Consiliului Justiție și Afaceri Interne și ale Consiliului European. Rolul Europol în combaterea introducerii ilegale de migranți a fost discutat atât în cadrul Consiliului, cât și în cadrul Europol, inclusiv de către consiliul său de administrație. În plus, raportul special din 2021 al Curții de Conturi Europene privind sprijinul acordat de Europol pentru combaterea introducerii ilegale de migranți a identificat necesitatea de a consolida rolul Europol în combaterea introducerii ilegale de migranți, în special pentru ca Europol să poată utiliza toate sursele externe relevante de informații, inclusiv datele biometrice, și să îmbunătățească schimbul de date cu partenerii săi[footnoteRef:16].  [16: 	Sprijinul acordat de Europol pentru combaterea introducerii ilegale de migranți: agenția s-a dovedit a fi un partener apreciat, însă sursele de date nu sunt folosite într-o măsură suficientă, iar cuantificarea rezultatelor lasă de dorit. Curtea de Conturi Europeană, 2021.] 

În plus, serviciile Comisiei au obținut contribuțiile și punctele de vedere necesare cu privire la relevanța, eficacitatea, eficiența, coerența și valoarea adăugată europeană a acestei inițiative legislative prin intermediul unui chestionar distribuit statelor membre cu scopul de a identifica nevoile operaționale și lacunele legate de sprijinul Europol în domeniul introducerii ilegale de migranți, precum și alte nevoi și oportunități în ceea ce privește consolidarea mandatului Europol. În plus, în urma discuțiilor din cadrul Grupului de lucru pentru asigurarea respectării legii, serviciile Comisiei s-au consultat cu statele membre la nivel de experți, prin intermediul unui atelier virtual dedicat care a avut loc la 14 noiembrie 2023. În general, statele membre și­au exprimat susținerea pentru consolidarea mandatului legal al Europol în ceea ce privește prevenirea și combaterea introducerii ilegale de migranți și a traficului de persoane. 
Procesul de consultare a părților interesate a identificat cinci domenii în care sunt necesare acțiuni la nivelul UE, și anume: a) cooperarea dintre agenții în ceea ce privește introducerea ilegală de migranți, b) orientarea strategică și coordonarea strategică privind combaterea introducerii ilegale de migranți, c) schimbul de informații, d) structurile naționale specializate în combaterea introducerii ilegale de migranți și e) sprijinul operațional al Europol pe teren.
Rezultatele consultării au fost incluse în toate etapele elaborării inițiativei legislative.
•	Evaluarea impactului
Prezenta propunere legislativă nu este fundamentată pe o evaluare a impactului, având în vedere disponibilitatea redusă sau inexistentă a opțiunilor Comisiei, în special ca urmare a nevoilor operaționale stringente de îmbunătățire a sprijinului acordat de Europol statelor membre în combaterea introducerii ilegale de migranți. Cu toate acestea, prezenta propunere se bazează pe dovezile colectate în raportul special din 2021 al Curții de Conturi Europene privind sprijinul acordat de Europol pentru combaterea introducerii ilegale de migranți și pe feedbackul primit în cursul consultărilor cu părțile interesate.
•	Drepturile fundamentale
Prelucrarea datelor cu caracter personal în scopul asigurării respectării legii, în general, și pentru sprijinul oferit de Europol, în special, necesită asigurarea respectării depline a drepturilor fundamentale, astfel cum sunt consacrate în Carta drepturilor fundamentale, și în special a drepturilor la protecția datelor cu caracter personal[footnoteRef:17] și la respectarea vieții private[footnoteRef:18]. Prezenta propunere ține seama pe deplin de aceste cerințe legale. [17: 	Articolul 8 din Carta drepturilor fundamentale a Uniunii Europene (denumită în continuare „carta”).]  [18: 	Articolul 8 din Carta drepturilor fundamentale a Uniunii Europene (denumită în continuare „carta”).] 

4.	IMPLICAȚII BUGETARE
Prezenta inițiativă legislativă ar urma să aibă un impact asupra bugetului și a nevoilor de personal ale Europol. Se estimează[footnoteRef:19] că ar fi necesare un buget suplimentar de aproximativ 50 de milioane EUR și aproximativ 50 de posturi suplimentare pentru întreaga perioadă a actualului cadru financiar multianual 2021-2027. Acest lucru va asigura faptul că Europol dispune de resursele necesare pentru a îndeplini pe deplin și în mod eficient noile sarcini descrise la articolele 5 și 6 din prezentul regulament, precum și mandatul său revizuit. Prin urmare, noile sarcini ale Europol din prezenta propunere legislativă ar necesita majorări financiare și umane suplimentare față de resursele alocate în cadrul financiar multianual 2021­2027, care prevedea o consolidare a personalului cu 160 de agenți temporari, cu un cost asociat de 114 milioane EUR, și o contribuție suplimentară totală din partea UE de 178 de milioane EUR la bugetul Europol. De asemenea, prezenta inițiativă legislativă oferă statelor membre posibilitatea de a contribui în mod direct la bugetul Europol, în cazul în care acest lucru este necesar pentru îndeplinirea atribuțiilor, fie acestea deja existente sau noi.  [19: 	Pe baza schemei de personal a Europol din 2023 și a alocării resurselor pentru fiecare activitate în documentul de programare al Europol pentru perioada 2023-2025.] 


5.	ALTE ELEMENTE
•	Planuri de punere în aplicare și măsuri de monitorizare, evaluare și raportare
Monitorizarea și evaluarea mandatului consolidat al Europol s-ar efectua în mare măsură prin intermediul mecanismelor aplicabile în temeiul actualului Regulament privind Europol. Articolul 68 prevede efectuarea unei evaluări care să analizeze, în special, impactul, eficacitatea și eficiența Europol și a practicilor sale de lucru și care poate să abordeze posibila necesitate de a modifica structura, funcționarea, domeniul de acțiune și atribuțiile Europol și implicațiile financiare ale unei astfel de modificări. În urma acestei evaluări, Comisia va colecta date pe baza reprezentării sale în cadrul reuniunilor Consiliului de administrație al Europolului și pe baza supravegherii, realizate împreună cu statele membre, a activității Europol (articolul 11).	
•	Explicații detaliate cu privire la dispozițiile specifice ale propunerii
Prezenta inițiativă legislativă propune următoarele:
1. înființarea, prin lege, în cadrul Europol, a Centrului european de combatere a introducerii ilegale de migranți, precum și instituirea unui cadru de guvernanță pentru reglementarea și sprijinirea activităților acestuia: inițiativa legislativă instituie Centrul european de combatere a introducerii ilegale de migranți ca centru de expertiză specializată al Uniunii pentru combaterea introducerii ilegale de migranți și a traficului de persoane. Centrul european de combatere a introducerii ilegale de migranți ar trebui să fie punctul focal de sprijinire a statelor membre în prevenirea și combaterea introducerii ilegale de migranți și a traficului de persoane și, în acest context, ar trebui să îndeplinească sarcini strategice și operaționale specifice [articolul 3];
stabilirea componenței Centrului european de combatere a introducerii ilegale de migranți: inițiativa legislativă stabilește componența Centrului european de combatere a introducerii ilegale de migranți și a entităților specifice care ar trebui implicate în îndeplinirea sarcinilor acestuia, atât în scopul analizei strategice, cât și în scopul acordării de sprijin operațional și tehnic pentru prevenirea și combaterea introducerii ilegale de migranți și a traficului de persoane. Centrul european de combatere a introducerii ilegale de migranți ar trebui să fie sprijinit de toate celelalte structuri interne relevante ale Europol [articolul 4];
definirea sarcinilor strategice și operaționale ale Centrului european de combatere a introducerii ilegale de migranți: inițiativa legislativă stabilește sarcinile detaliate ale centrului în scopul analizei strategice, precum și sprijin operațional și tehnic pentru prevenirea și combaterea introducerii ilegale de migranți și a traficului de persoane. La nivel strategic, aceste sarcini constau în prezentarea de analize strategice și de evaluări ale amenințării, acordarea de sprijin pentru punerea în aplicare operațională a priorităților strategice și operaționale, sprijinirea coordonării, a cooperării și a schimbului de informații, monitorizarea introducerii ilegale de migranți și a traficului de persoane, precum și întocmirea unui raport anual. În acest context, Centrul european de combatere a introducerii ilegale de migranți va organiza și o reuniune a entităților reprezentate în cadrul centrului, care va avea loc cel puțin de două ori pe an, pentru a asigura o orientare și o coordonare eficace la nivelul Uniunii. La nivel operațional, sarcinile Centrului european de combatere a introducerii ilegale de migranți constau în coordonarea, organizarea și punerea în aplicare a unor anchete și acțiuni operaționale menite să sprijine și să consolideze acțiunile autorităților competente ale statelor membre, sprijinirea activităților de schimb de informații, a operațiunilor și a investigațiilor transfrontaliere ale statelor membre, precum și ale echipelor comune de anchetă și ale grupurilor operative operaționale, și identificarea cazurilor de introducere ilegală de migranți și de trafic de persoane care ar putea necesita sprijin operațional avansat [articolele 5 și 6];
prevederea desemnării, în cadrul autorităților competente ale statelor membre, a unor servicii specializate de prevenire și combatere a introducerii ilegale de migranți și a traficului de persoane: inițiativa legislativă prevede ca fiecare stat membru să desemneze unul sau mai multe servicii specializate de prevenire și combatere a introducerii ilegale de migranți și a traficului de persoane, inclusiv prin anchete penale, și să se asigure că aceste servicii colectează toate informațiile relevante și le partajează cu Europol și cu alte state membre, cât mai curând posibil, prin intermediul SIENA [articolul 8];
punerea la dispoziția Europol a instrumentelor avansate necesare pentru a sprijini statele membre în prevenirea și combaterea introducerii ilegale de migranți și a altor infracțiuni care se încadrează în domeniul de aplicare al obiectivelor Europol: inițiativa legislativă instituie grupuri operative operaționale ca mecanisme de coordonare înființate de statele membre cu sprijinul Europol pentru a desfășura activități de culegere de date operative în materie penală și anchete comune, coordonate și considerate prioritare, în special cu privire la rețelele și grupurile infracționale și la infractorii individuali. Inițiativa legislativă stabilește cerințe minime privind implicarea activă și în timp util a statelor membre, cum ar fi transmiterea tuturor informațiilor relevante către Europol, precum și obligația Europol de a pune la dispoziția statelor membre respective sprijin analitic, operațional, tehnic, criminalistic și financiar avansat. La grupurile operative operaționale pot participa și țările terțe [articolul 9]; 
prevederea faptului că Europol ar trebui să poată trimite ofițeri pe teritoriul unui stat membru, la cererea statului membru respectiv, pentru a furniza sprijin analitic, operațional, tehnic și criminalistic n colaborare și de comun acord cu autoritățile competente ale statului membru respectiv: statul membru gazdă ar trebui să fie în măsură să îndeplinească un set minim de cerințe, de exemplu să transmită toate informațiile relevante către Europol.  Europol ar trebui să fie în măsură să efectueze rapid detașări, în special în cazuri excepționale de urgență. Membrii personalului și experții detașați de Europol ar trebui să fie în măsură să întreprindă măsuri de investigare fără caracter coercitiv legate de prelucrarea datelor, în colaborare și de comun acord cu autoritățile competente ale statului membru în cauză, în conformitate cu Regulamentul privind Europol și cu dreptul intern al statului membru respectiv. În plus, Europol ar trebui să constituie un grup de rezervă alcătuit din experți cu înaltă calificare în materie de aplicare a legii din statele membre, cu profiluri specializate, care să poată fi pus imediat la dispoziția Europol în vederea detașării operaționale cu scopul de a acorda sprijin specializat. Europol ar trebui să poată trimite membri ai personalului și experți naționali detașați inclusiv în țările terțe cu care cooperează, pe baza unei decizii privind caracterul adecvat al nivelului de protecție, a unui acord internațional încheiat între Uniune și țara terță respectivă în temeiul articolului 218 din TFUE sau a unui acord de cooperare între Europol și țara terță respectivă încheiat înainte de 1 mai 2017 [articolul 9];
clarificarea naturii sprijinului operațional pe care personalul Europol îl poate oferi pe teren autorităților de aplicare a legii din statele membre, în cadrul operațiunilor și al investigațiilor: inițiativa legislativă clarifică faptul că personalul Europol poate acorda sprijin operațional autorităților competente ale statelor membre în timpul întreprinderii măsurilor de investigare, la cererea acestora și în conformitate cu dreptul intern, inclusiv în contextul punerii în aplicare a grupurilor operative operaționale și al detașării din partea Europol în vederea acordării de sprijin operațional. Personalul Europol ar trebui să fie în măsură să desfășoare măsuri de investigare fără caracter coercitiv în colaborare și de comun acord cu autoritățile competente ale statului membru în cauză și în conformitate cu Regulamentul privind Europol și cu dreptul intern al statului membru respectiv, atunci când un stat membru solicită acest lucru în conformitate cu dreptul său intern și dacă acest lucru este autorizat de directorul executiv al Europol [articolul 9];
consolidarea cooperării dintre Europol și țările terțe: inițiativa legislativă stabilește norme pentru o mai bună implicare a ofițerilor de legătură în materie de migrație ai statelor membre detașați în țări terțe în îmbunătățirea schimbului de informații de către țările terțe pentru a combate introducerea ilegală de migranți și în transmiterea acestor informații către Europol, direct sau prin intermediul unității naționale Europol, utilizând SIENA [articolul 8];
identificarea cazurilor de introducere ilegală de migranți care presupun cooperarea cu țările terțe și în care pot fi necesare transferuri de date cu caracter personal în cazuri individuale în scopul prevenirii, al depistării, al investigării sau al urmăririi penale a infracțiunilor sau al executării sancțiunilor penale: inițiativa legislativă însărcinează Centrul european de combatere a introducerii ilegale de migranți să identifice cazurile de acest tip.  În absența unei decizii privind caracterul adecvat al nivelului de protecție sau a unor garanții adecvate sau corespunzătoare în materie de protecție a datelor, transferurile de date cu caracter personal efectuate de Europol către țări terțe în aceste cazuri pot fi efectuate în conformitate cu articolul 25 alineatul (5) din Regulamentul (UE) 2016/794 [articolul 6];
consolidarea rolului Europol în lupta împotriva infracțiunilor legate de încălcarea măsurilor restrictive ale Uniunii: inițiativa legislativă include aceste infracțiuni printre formele de criminalitate enumerate în anexa I la Regulamentul (UE) 2016/794.  Fără legătură cu introducerea ilegală de migranți și cu traficul de persoane, regulamentul propus extinde lista infracțiunilor care intră în sfera de competență a Europol prin includerea în anexa I la Regulamentul Europol a „încălcării măsurilor restrictive ale Uniunii”. Acest lucru răspunde solicitărilor statelor membre de a permite Europol să le sprijine în lupta împotriva încălcărilor măsurilor restrictive ale Uniunii, ceea ce este în prezent posibil numai în cazul în care o astfel de încălcare constituie totodată o altă formă de infracțiune cuprinsă în anexa I la Regulamentul Europol, de exemplu spălarea banilor. Totuși, nu toate încălcările măsurilor restrictive ale Uniunii se pot încadra printre infracțiunile prevăzute în prezent în anexa I la Regulamentul privind Europol. Includerea încălcării măsurilor restrictive ale Uniunii în anexa I la Regulamentul privind Europol ar completa Propunerea de directivă privind definirea infracțiunilor și a sancțiunilor pentru încălcarea măsurilor restrictive ale Uniunii[footnoteRef:20] [articolul 9]. [20: 	COM(2022) 684 final (2.12.2022).] 







RO	32		RO
2023/0438 (COD)
Propunere de
REGULAMENT AL PARLAMENTULUI EUROPEAN ȘI AL CONSILIULUI
privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 85 alineatul (1), articolul 87 alineatul (2) și articolul 88 alineatul (2),
având în vedere propunerea Comisiei Europene,
după transmiterea proiectului de act legislativ parlamentelor naționale,
hotărând în conformitate cu procedura legislativă ordinară,
întrucât:
(1)	Agenția Uniunii Europene pentru Cooperare în Materie de Aplicare a Legii (Europol) a fost instituită prin Regulamentul (UE) 2016/794 al Parlamentului European și al Consiliului[footnoteRef:21] pentru a susține și a consolida activitatea autorităților competente ale statelor membre și cooperarea acestora în ceea ce privește prevenirea și combaterea criminalității grave care afectează două sau mai multe state membre, a terorismului și a formelor de criminalitate ce aduc atingere unui interes comun care face obiectul unei politici a Uniunii. [21: 	Regulamentul (UE) 2016/794 al Parlamentului European și al Consiliului din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI ale Consiliului (JO L 135, 24.5.2016, p. 53, ELI: http://data.europa.eu/eli/reg/2016/794/oj.] 

[bookmark: _Hlk151108592](2)	Introducerea ilegală de migranți este o activitate infracțională care nu respectă viața umană și demnitatea persoanelor în urmărirea profitului, subminând drepturile fundamentale ale persoanelor în cauză, precum și obiectivele Uniunii în materie de gestionare a migrației. În concluziile sale din 9 februarie 2023, Consiliul European a reafirmat importanța luptei împotriva persoanelor care introduc ilegal migranți și și-a afirmat disponibilitatea de a-și intensifica acțiunile de prevenire a plecărilor ilegale și a pierderilor de vieți omenești, inclusiv prin intensificarea cooperării cu țările de origine și de tranzit. În acest scop, este de asemenea important să se consolideze răspunsul autorităților de aplicare a legii la introducerea ilegală de migranți și la traficul de persoane prin consolidarea capacităților Europol, în special ale centrului de expertiză specializată al Uniunii pentru combaterea introducerii ilegale de migranți și a traficului de persoane din cadrul său. 
(3)	În 2016, Consiliul de administrație al Europol a creat un „Centru european privind introducerea ilegală de migranți”, în conformitate cu articolul 11 alineatul (1) litera (s) din Regulamentul (UE) 2016/794, ca centru de expertiză specializată al Uniunii. Acesta a evoluat în permanență de la înființare și și-a extins paleta de activități pentru a oferi un sprijin cât mai bun statelor membre, în calitate de platformă dinamică pentru cooperarea operațională, schimbul de informații și coordonarea dintre statele membre și partenerii implicați în combaterea introducerii ilegale de migranți și a traficului de persoane. Creșterea numărului de sosiri ilegale în Uniune și a deplasărilor neautorizate în interiorul Uniunii, capacitatea de adaptare rapidă a grupurilor infracționale organizate, apariția de noi moduri de operare și metodele sofisticate impun de urgență o consolidare semnificativă a rolului jucat de centrul de expertiză specializată al Uniunii din cadrul Europol în combaterea introducerii ilegale de migranți și a traficului de persoane prin instituirea acestuia ca structură permanentă în cadrul Europol și prin consolidarea nivelului său de implicare în sprijinirea statelor membre în prevenirea și combaterea introducerii ilegale de migranți și a traficului de persoane. Acesta ar trebui să se numească „Centrul european de combatere a introducerii ilegale de migranți”.
(4)	Centrul european de combatere a introducerii ilegale de migranți ar trebui să ofere sprijin strategic, operațional și tehnic statelor membre în prevenirea și combaterea introducerii ilegale de migranți și a traficului de persoane. Ca parte a sarcinilor sale strategice, acesta ar trebui să ofere un cadru pentru punerea în aplicare a priorităților strategice și operaționale ale Uniunii prin monitorizarea tendințelor în ceea ce privește introducerea ilegală de migranți și traficul de persoane. În acest scop, centrul ar trebui să prezinte rapoarte anuale, analize strategice, evaluări ale amenințării și actualizări ale situației privind rutele de migrație și modurile de operare, inclusiv indicații conform cărora anumite părți private ar putea fi folosite pentru introducerea ilegală de migranți și pentru traficul de persoane. În contextul îndeplinirii sarcinilor sale strategice și operaționale, Centrul european de combatere a introducerii ilegale de migranți ar trebui să coopereze cu Serviciul European de Acțiune Externă și cu misiunile și operațiunile din cadrul politicii de securitate și apărare comune, după caz și în funcție de relevanță, în conformitate cu mandatele și competențele acestora, precum și în conformitate cu mandatul Europol. 
(5)	Pentru a consolida cooperarea dintre agenții în ceea ce privește introducerea ilegală de migranți și traficul de persoane, Centrul european de combatere a introducerii ilegale de migranți ar trebui să ofere un mijloc de consolidare a cooperării și a coordonării dintre Europol și alte agenții ale Uniunii, în special cu Eurojust și cu Agenția Europeană pentru Poliția de Frontieră și Garda de Coastă, în conformitate cu cadrele juridice ale acestora, inclusiv prin acorduri de lucru între agențiile Uniunii.
(6)	În vederea sprijinirii analizei sale strategice privind prevenirea și combaterea introducerii ilegale de migranți și a traficului de persoane, Centrul european de combatere a introducerii ilegale de migranți ar trebui să fie sprijinit, în cadrul sarcinilor strategice, de un cadru de cooperare compus din membri ai personalului Europol cu implicarea reprezentanților Comisiei, ai serviciilor specializate ale statelor membre, ai Agenției Uniunii Europene pentru Cooperare în Materie de Justiție Penală (Eurojust) și ai Agenției Europene pentru Poliția de Frontieră și Garda de Coastă. Centrul european de combatere a introducerii ilegale de migranți ar trebui să organizeze o reuniune a entităților reprezentate în cadrul centrului, care să aibă loc cel puțin de două ori pe an, pentru a asigura o orientare și o coordonare eficace la nivelul Uniunii. Pentru ca acest centru să își poată îndeplini sarcinile, alte structuri interne relevante ale Europol ar trebui să îi ofere tot sprijinul necesar. Pentru a maximiza eficacitatea Centrului european de combatere a introducerii ilegale de migranți, Europol ar trebui să poată invita, în caz de necesitate, în special principalii actori ai Platformei multidisciplinare europene împotriva amenințărilor infracționale („EMPACT”), precum și alte organisme sau agenții relevante ale Uniunii. 
(7)	Ca parte a sprijinului operațional și tehnic acordat statelor membre, Centrul european de combatere a introducerii ilegale de migranți ar trebui să asigure coordonarea anchetelor și a acțiunilor operaționale ale statelor membre, inclusiv prin sprijinirea schimbului de informații, a operațiunilor și a investigațiilor transfrontaliere ale statelor membre, în special în cadrul EMPACT, inclusiv prin acordarea de sprijin operațional, tehnic, criminalistic și financiar. În plus, Europol ar trebui să ofere sprijin statelor membre în identificarea cazurilor de introducere ilegală de migranți și de trafic de persoane în care ar trebui inițiate investigații, în colaborare cu Eurojust dacă este necesar, a cazurilor care necesită instituirea unor grupuri operative operaționale sau detașări din partea Europol în vederea acordării de sprijin operațional, precum și a cazurilor care ar putea necesita cooperare cu țările terțe, inclusiv prin schimbul de date cu caracter personal. 
(8)	În absența unei decizii privind caracterul adecvat al nivelului de protecție sau a unor garanții adecvate sau corespunzătoare în materie de protecție a datelor, transferurile de date cu caracter personal efectuate de Europol către țări terțe pot fi efectuate în conformitate cu articolul 25 alineatul (5) din Regulamentul (UE) 2016/794. În special, cazurile de introducere ilegală de migranți identificate de Centrul european de combatere a introducerii ilegale de migranți care presupun cooperarea cu țările terțe ar putea necesita transferuri de date cu caracter personal în cazuri individuale în scopul prevenirii, al investigării, al depistării sau al urmăririi penale a infracțiunilor sau al executării sancțiunilor penale.
(9)	În scopul consolidării sprijinului operațional și tehnic pentru prevenirea și combaterea introducerii ilegale de migranți și a traficului de persoane, Centrul european de combatere a introducerii ilegale de migranți ar trebui să implice, pentru sarcini operaționale, ofițeri de legătură din cadrul statelor membre, al Eurojust și al Agenției Europene pentru Poliția de Frontieră și Garda de Coastă pentru a asigura o coordonare și un schimb de informații eficace, prompte și sistematice privind combaterea introducerii ilegale de migranți și a traficului de persoane la nivelul Uniunii, asigurând o cooperare mai strânsă între agenții, în limitele competențelor acestora, precum și cu statele membre. De asemenea, alte structuri interne relevante ale Europol ar trebui să ofere tot sprijinul necesar. În acest scop, ar trebui ca la Europol să fie detașați ofițeri de legătură din cadrul Eurojust și al Agenției Europene pentru Poliția de Frontieră și Garda de Coastă, ca reprezentanți permanenți. Europol ar trebui să poată implica alte organisme sau agenții relevante ale Uniunii pentru a valorifica cunoștințele experților din cadrul sferei de competență a acestora, după caz.
(10)	EMPACT reunește o gamă largă de autorități competente în cadrul unei abordări bazate pe parteneriat și constituie atât cadrul unui răspuns coordonat împotriva criminalității internaționale organizate și grave, cât și un catalizator pentru operaționalizarea politicilor și strategiilor de securitate ale Uniunii. Pentru a oferi din ce în ce mai mult un răspuns multidisciplinar, holistic și coerent în domeniul prevenirii și combaterii introducerii ilegale de migranți și a traficului de persoane, precum și a infracțiunilor conexe și a factorilor favorizanți, Europol și toate părțile interesate esențiale ar trebui să își întărească legăturile în cadrul EMPACT și să intensifice sprijinul operațional acordat activităților derulate de această platformă.
(11)	Pentru a asigura implicarea corespunzătoare a autorităților judiciare în anchetele penale având ca obiect infracțiuni legate de introducerea ilegală de migranți și de traficul de persoane, ar trebui evaluată necesitatea consolidării mandatului Eurojust în ceea ce privește introducerea ilegală de migranți și în raport cu modificările aduse mandatului Europol, ca parte a evaluării prevăzute la articolul 69 alineatul (1) din Regulamentul (UE) 2018/1727.
(12)	Europol ar trebui să fie centrul de informații în materie penală al Uniunii și să acționeze ca prestator de servicii, în special prin asigurarea unei rețele securizate pentru schimbul de date, cum este aplicația de rețea pentru schimbul securizat de informații (SIENA), destinată să faciliteze schimbul de informații între statele membre, Europol, alte organisme ale Uniunii, țările terțe și organizațiile internaționale. SIENA ar trebui să faciliteze o comunicare și un schimb rapide, securizate și ușor de utilizat de informații și date operative operaționale și strategice legate de criminalitate și să pună un accent puternic pe interoperabilitatea cu alte sisteme din cadrul Europol și al altor state și organizații cooperante.
(13)	Implicarea activă a statelor membre și schimbul de informații cu Europol sunt esențiale pentru a asigura o abordare cuprinzătoare și coordonată la nivelul Uniunii în ceea ce privește combaterea introducerii ilegale de migranți. În vederea consolidării capacităților statelor membre, acestea ar trebui să desemneze servicii specializate pentru combaterea introducerii ilegale de migranți, asigurându-se că dispun de resurse adecvate pentru a preveni și combate introducerea ilegală de migranți și că pot face un schimb eficient și eficace de informații cu Europol cu privire la anchetele penale. Pentru a armoniza schimbul de informații între statele membre și Europol cu privire la introducerea ilegală de migranți, statele membre ar trebui să se asigure că serviciile pe care le-au desemnat în vederea combaterii introducerii ilegale de migranți sunt conectate direct la SIENA, astfel încât să faciliteze schimbul de informații. Acest lucru este conform cu Directiva (UE) 2023/977 a Parlamentului European și a Consiliului din 10 mai 2023 privind schimbul de informații dintre autoritățile de aplicare a legii ale statelor membre și de abrogare a Deciziei-cadru 2006/960/JAI a Consiliului. Ofițerii de legătură în materie de imigrație ai statelor membre detașați în țări terțe ar trebui să facă, de asemenea, schimb de informații cu Europol; în acest scop, și ei ar trebui să se conecteze la SIENA pentru a se asigura că pot efectua schimbul de informații în mod eficient și eficace.
(14)	Pentru a asigura schimbul eficient de informații legate de introducerea ilegală de migranți între statele membre și cu Europol, în special în cazul rețelelor infracționale extinse care implică numeroși suspecți, statele membre ar trebui să utilizeze cele mai adecvate instrumente de sprijin furnizate de Europol, cum ar fi sistemele specifice de încărcare a datelor. La rândul lor, pentru a accesa și a utiliza în mod optim toate informațiile și datele operative disponibile la nivelul Uniunii cu privire la cazurile corespunzătoare, statele membre și agențiile Uniunii ar trebui să consulte informațiile Europol în mod sistematic, cu respectarea deplină a garanțiilor adecvate în materie de protecție a datelor, în cursul investigațiilor aflate în derulare legate de introducerea ilegală de migranți, inclusiv prin utilizarea instrumentelor de căutare cu rezultat pozitiv/negativ („hit/no hit”) furnizate de Europol, cum ar fi interfața sistemului tehnic de interogare a sistemelor Europol (QUEST+).
(15)	Pentru a preveni, detecta și investiga formele grave de criminalitate organizată transfrontalieră și terorismul transfrontalier este nevoie de coordonare și de acțiuni concertate. Pe lângă posibilitatea ca statul membru să înființeze o echipă comună de anchetă în conformitate cu Decizia-cadru a Consiliului din 13 iunie 2002, statele membre ar trebui să poată înființa un grup operațional cu scopul de a consolida cooperarea în materie de aplicare a legii cu sprijinul Europol. Prin intermediul acestui mecanism de coordonare între autoritățile polițienești și alte servicii de aplicare a legii din cadrul statelor membre, acestea ar trebui, cu sprijinul Europol, să poată desfășura activități de culegere de date operative în materie penală și anchete comune, coordonate și considerate prioritare, în special cu privire la rețelele și grupurile infracționale, precum și la infractorii individuali, inclusiv cu privire la persoanele ale căror activități infracționale se încadrează în formele de criminalitate care intră în sfera de competență a Europol și care constituie un risc ridicat pentru securitate. Pentru a asigura buna funcționare și eficacitatea mecanismului respectiv, statele membre care înființează un grup operativ, îl sprijină sau participă la acesta ar trebui să fie în măsură să îndeplinească un set minim de cerințe privind implicarea lor activă și în timp util, cum ar fi transmiterea tuturor informațiilor relevante către Europol, iar Europol ar trebui să fie în măsură să pună la dispoziția statelor membre respective sprijinul său analitic, operațional, tehnic, criminalistic și financiar avansat. Țările terțe ar trebui să poată participa la un grup operativ sau să poată sprijini un astfel de grup. 
(16)	În cazul în care activitățile de culegere de date operative în materie penală desfășurate în cadrul unui grup operativ operațional au ca rezultat deschiderea, în unul sau mai multe state membre, a unor anchete penale care pot beneficia de pe urma instituirii unei echipe comune de anchetă sau în cazul în care anchetele penale sprijinite de un grup operativ operațional pot beneficia de pe urma instituirii unei echipe comune de anchetă, Europol ar trebui să propună statelor membre în cauză constituirea unei echipe comune de anchetă și să ia măsuri pentru a le acorda asistență în conformitate cu articolul 5 din Regulamentul (UE) 2016/794. În astfel de cazuri, Europol ar trebui să colaboreze îndeaproape cu Eurojust, după caz.
(17)	Europol ar trebui să poată trimite membri ai personalului, inclusiv experți naționali detașați, pe teritoriul unui stat membru, în conformitate cu Regulamentul (UE) 2016/794, la cererea statului membru respectiv, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv. Aceste detașări ar trebui să aibă loc în special în contextul investigațiilor complexe, la scară largă și de importanță deosebită, inclusiv în contextul echipelor comune de anchetă, în colaborare cu Eurojust dacă este cazul sau în colaborare cu grupurile operative operaționale. De asemenea, detașările respective ar trebui să sprijine efectuarea de verificări de securitate suplimentare prin consultarea bazelor de date naționale sau ale Europol cu scopul de a facilita schimbul rapid de informații în vederea consolidării controalelor la frontierele externe ale Uniunii (controale de securitate secundare) sau a echipelor de sprijin pentru gestionarea migrației, în conformitate cu Regulamentul (UE) 2019/1896 al Parlamentului European și al Consiliului[footnoteRef:22]. Europol ar trebui să utilizeze aceste detașări și pentru a oferi asistență statelor membre în legătură cu evenimentele internaționale majore. Europol ar trebui să poată trimite membri ai personalului și experți naționali detașați inclusiv în țările terțe cu care cooperează, pe baza unei decizii privind caracterul adecvat al nivelului de protecție, a unui acord internațional încheiat între Uniune și țara terță respectivă în temeiul articolului 218 din TFUE sau a unui acord de cooperare între Europol și țara terță respectivă încheiat înainte de 1 mai 2017.  [22: 	Regulamentul (UE) 2019/1896 al Parlamentului European și al Consiliului din 13 noiembrie 2019 privind Poliția de frontieră și garda de coastă la nivel european și de abrogare a Regulamentelor (UE) nr. 1052/2013 și (UE) 2016/1624 (JO L 295, 14.11.2019, p. 1, ELI: http://data.europa.eu/eli/reg/2019/1896/oj). 
] 

(18)	Pentru a se asigura că Europol poate oferi un sprijin eficace prin intermediul detașărilor, statul membru gazdă ar trebui să fie în măsură să îndeplinească un set minim de cerințe, de exemplu să transmită toate informațiile relevante către Europol. Europol ar trebui să fie în măsură să trimită rapid membri ai personalului și experți naționali detașați, chiar și în cazuri excepționale de urgență. Membrii personalului Europol și experții naționali detașați care au fost trimiși ar trebui să fie în măsură să întreprindă măsuri de investigare fără caracter coercitiv legate de prelucrarea datelor, în colaborare și de comun acord cu autoritățile competente ale statului membru în cauză și în conformitate cu Regulamentul (UE) 2016/794 și cu dreptul intern al statului membru respectiv. 
(19)	În plus, în contextul detașărilor din partea Europol efectuate în vederea acordării de sprijin operațional, Europol ar trebui să constituie un grup de rezervă alcătuit din experți cu înaltă calificare în materie de aplicare a legii din statele membre, cu profiluri specializate, care să poată fi pus imediat la dispoziția Europol în vederea detașării operaționale a acestora cu scopul de a acorda sprijin specializat. Grupul de rezervă alcătuit din experți ar trebui să cuprindă specialiști în analiză infracțională, criminalistică, investigații, limbi străine și coordonare. Statele membre ar trebui să se asigure că experții lor sunt disponibili pentru a participa la detașările din partea Europol în vederea acordării de sprijin operațional, la cererea Europol, în calitate de experți naționali detașați. Această obligație nu ar trebui să se aplice țărilor terțe în care Europol trimite membri ai personalului și experți naționali detașați în vederea acordării de sprijin operațional.
(20)	Consolidarea cadrului juridic al Europol oferă ocazia de a clarifica faptul că obiectivele Europol ar trebui să vizeze în mod expres și încălcările măsurilor restrictive ale Uniunii. Măsurile restrictive ale Uniunii reprezintă un instrument esențial pentru protejarea valorilor, a securității, a independenței și a integrității Uniunii, pentru consolidarea și sprijinirea democrației, a statului de drept, a drepturilor omului și a principiilor dreptului internațional și pentru menținerea păcii internaționale, prevenirea conflictelor și consolidarea securității internaționale în concordanță cu obiectivele și principiile Cartei Organizației Națiunilor Unite. Prin urmare, încălcările măsurilor restrictive ale Uniunii constituie o formă de criminalitate care aduce atingere unui interes comun vizat de politica Uniunii și în legătură cu care Europol ar trebui să aibă competența de a acționa pentru a sprijini și a consolida acțiunile statelor membre.   
(21)	[În conformitate cu articolul 3 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Irlanda și-a notificat intenția de a participa la adoptarea și la aplicarea prezentului regulament.] SAU 
(22)	[În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și, fără a aduce atingere articolului 4 din protocolul menționat, Irlanda nu participă la adoptarea prezentului regulament, nu are obligații în temeiul acestuia și nu face obiectul aplicării sale.]
(23)	În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentului regulament, nu are obligații în temeiul acestuia și nu face obiectul aplicării sale.
(24)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului[footnoteRef:23] și a emis un aviz la […][footnoteRef:24]. [23: 	Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39, ELI: http://data.europa.eu/eli/reg/2018/1725/oj).]  [24: 	JO C …] 

(25)	Întrucât obiectivele prezentului regulament referitoare la consolidarea prevenirii, a depistării și a investigării introducerii ilegale de migranți și a traficului de persoane nu pot fi realizate în mod satisfăcător de către statele membre acționând individual, având în vedere caracterul transfrontalier al acestor infracțiuni, dar pot fi realizate mai bine la nivelul Uniunii, având în vedere efectele cooperării și ale schimbului de informații, Uniunea poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, prevăzut la același articol, prezentul regulament nu depășește ceea ce este necesar pentru realizarea acestor obiective.
(26)	Prezentul regulament respectă pe deplin drepturile fundamentale și garanțiile, precum și principiile recunoscute în special în Carta drepturilor fundamentale a Uniunii Europene (denumită în continuare „carta”), mai ales dreptul la respectarea vieții private și de familie și dreptul la protecția datelor cu caracter personal, astfel cum sunt prevăzute la articolele 7 și 8 din cartă, precum și la articolul 16 din Tratatul privind funcționarea Uniunii Europene.
(27)	Prin urmare, Regulamentul (UE) 2016/794 ar trebui modificat în consecință,
ADOPTĂ PREZENTUL REGULAMENT:
Capitolul I
DISPOZIȚII GENERALE
Articolul 1
Obiect și domeniu de aplicare 
Prezentul regulament stabilește norme de consolidare a cooperării polițienești și a sprijinului acordat de Agenția Uniunii Europene pentru Cooperare în Materie de Aplicare a Legii (Europol) în ceea ce privește prevenirea și combaterea introducerii ilegale de migranți și a traficului de persoane, prin: 
(a)	înființarea în cadrul Europol a unui Centru european de combatere a introducerii ilegale de migranți, precum și prin instituirea unui cadru de guvernanță pentru reglementarea și sprijinirea activităților acestuia;
(b)	consolidarea cooperării și a coordonării dintre statele membre, Europol și alte agenții ale Uniunii;
(c)	consolidarea schimbului de informații între statele membre și cu Europol; 
(d)	punerea la dispoziția Europol a instrumentelor necesare pentru a sprijini și a consolida acțiunile autorităților competente ale statelor membre și cooperarea dintre acestea în ceea ce privește prevenirea și combaterea infracțiunilor care se încadrează în domeniul de aplicare al obiectivelor Europol; 
(e)	consolidarea cooperării dintre Europol și țările terțe. 

Articolul 2
Definiții
În sensul prezentului regulament, se aplică următoarele definiții:
(1)	„introducere ilegală de migranți” înseamnă oricare dintre activitățile menționate la articolele 3, 4 și 5 din Directiva [XXX] [de stabilire a normelor minime pentru prevenirea și combaterea facilitării intrării, tranzitului și șederii neautorizate în Uniune și de înlocuire a Directivei 2002/90/CE a Consiliului și a Deciziei-cadru 2002/946/JAI a Consiliului][footnoteRef:25]; [25: 	[vă rugăm să adăugați titlul și referința publicării].] 

(2)	„trafic de persoane” înseamnă oricare dintre activitățile menționate la articolele 2 și 3 din Directiva 2011/36/UE a Parlamentului European și a Consiliului[footnoteRef:26];	 [26: 	Directiva 2011/36/UE a Parlamentului European și a Consiliului din 5 aprilie 2011 privind prevenirea și combaterea traficului de persoane și protejarea victimelor acestuia, precum și de înlocuire a Deciziei-cadru 2002/629/JAI a Consiliului (JO L 101, 15.4.2011, p. 1, ELI: http://data.europa.eu/eli/dir/2011/36/oj).] 

(3)	„autorități competente” înseamnă autoritățile competente ale statelor membre definite la articolul 2 litera (a) din Regulamentul (UE) 2016/794;
(4)	„ofițer de legătură în materie de imigrație” înseamnă un ofițer de legătură trimis într-o țară terță de către autoritățile competente ale unui stat membru, în conformitate cu dreptul său intern, pentru a se ocupa de chestiuni legate de imigrație, inclusiv atunci când chestiunile respective reprezintă doar o parte din atribuțiile ofițerului de legătură în cauză.	
Capitolul II
CADRUL DE GUVERNANȚĂ AL CENTRULUI EUROPEAN DE COMBATERE A INTRODUCERII ILEGALE DE MIGRANȚI
Articolul 3
Centrul european de combatere a introducerii ilegale de migranți
Se înființează în cadrul Europol Centrul european de combatere a introducerii ilegale de migranți ca centru de expertiză specializată al Uniunii, astfel cum se menționează la articolul 4 alineatul (1) litera (l) din Regulamentul (UE) 2016/794. Centrul sprijină statele membre în prevenirea și combaterea introducerii ilegale de migranți și a traficului de persoane și îndeplinește sarcinile prevăzute la articolele 5 și 6.
 
Articolul 4
Componența Centrului european de combatere a introducerii ilegale de migranți

(1) 	Centrul european de combatere a introducerii ilegale de migranți este alcătuit din membri ai personalului Europol și implică reprezentanți ai următoarelor entități în îndeplinirea sarcinilor strategice menționate la articolul 5:
(a)	câte un reprezentant al fiecărui stat membru, din partea unui serviciu național specializat menționat la articolul 7;
(b)	un reprezentant al Eurojust;
(c)	un reprezentant al Agenției Europene pentru Poliția de Frontieră și Garda de Coastă;
(d)	la discreția Europol și în urma consultării statelor membre, unul sau mai mulți reprezentanți implicați în punerea în aplicare operațională a priorităților strategice și operaționale ale Uniunii în ceea ce privește combaterea introducerii ilegale de migranți și a traficului de persoane, în special în cadrul Platformei multidisciplinare europene împotriva amenințărilor infracționale (EMPACT).
Centrul european de combatere a introducerii ilegale de migranți organizează o reuniune a entităților menționate la literele (a)-(d) cel puțin de două ori pe an, iar Comisia participă la aceste reuniuni. 
Europol poate invita și alte entități să se implice în desfășurarea activităților menționate la articolul 5, inclusiv alte organisme sau agenții relevante ale Uniunii.
(2)	Centrul european de combatere a introducerii ilegale de migranți este alcătuit din membri ai personalului Europol și implică reprezentanți ai următoarelor entități în îndeplinirea sarcinilor operaționale menționate la articolul 6:
(a)	pentru fiecare stat membru, un ofițer de legătură menționat la articolul 8 din Regulamentul (UE) 2016/794, desemnat în mod specific pentru a trata problema introducerii ilegale de migranți;
(b)	un ofițer de legătură al Eurojust, în calitate de reprezentant permanent în cadrul Europol;
(c)	un ofițer de legătură al Agenției Europene pentru Poliția de Frontieră și Garda de Coastă, în calitate de reprezentant permanent în cadrul Europol.
	Europol poate invita și alte entități să se implice în desfășurarea activităților menționate la articolul 6, inclusiv alte organisme sau agenții relevante ale Uniunii.
(3)	În sensul alineatului (2) de la prezentul articol și în conformitate cu articolul 4 alineatul (1) litera (g) din Regulamentul (UE) 2018/1727 al Parlamentului European și al Consiliului[footnoteRef:27], Eurojust trimite un ofițer de legătură, care acționează în conformitate cu regulamentul respectiv, la Centrul european de combatere a introducerii ilegale de migranți. [27: 	Regulamentul (UE) 2018/1727 al Parlamentului European și al Consiliului din 14 noiembrie 2018 privind Agenția Uniunii Europene pentru Cooperare în Materie de Justiție Penală (Eurojust) și de înlocuire și abrogare a Deciziei 2002/187/JAI a Consiliului (JO L 295, 21.11.2018, p. 138, ELI:  http://data.europa.eu/eli/reg/2018/1727/oj). ] 

(4)	În sensul alineatului (2) de la prezentul articol, precum și al articolului 68 alineatul (1) litera (b), al articolului 87 alineatul (1) litera (d) și al articolului 90 din Regulamentul (UE) 2019/1896 și în conformitate cu articolul 68 alineatele (2) și (5) din regulamentul respectiv, Agenția Europeană pentru Poliția de Frontieră și Garda de Coastă trimite un ofițer de legătură, care acționează în conformitate cu regulamentul respectiv, la Centrul european de combatere a introducerii ilegale de migranți.
(5)	În sensul alineatelor (1) și (2) și pentru a facilita îndeplinirea sarcinilor strategice și operaționale prevăzute la articolele 5 și 6 din prezentul regulament, Centrul european de combatere a introducerii ilegale de migranți beneficiază de sprijinul necesar din partea tuturor celorlalte părți relevante din cadrul structurilor interne ale Europol.

Articolul 5
Sarcinile strategice ale Centrului european de combatere a introducerii ilegale de migranți 

Sarcinile strategice ale Centrului european de combatere a introducerii ilegale de migranți sunt următoarele:
(a)	furnizarea de analize strategice și evaluări ale amenințării pentru a acorda asistență Consiliului și Comisiei în stabilirea priorităților strategice și operaționale ale Uniunii în materie de prevenire și combatere a introducerii ilegale de migranți și a traficului de persoane, în conformitate cu articolul 4 alineatul (2) din Regulamentul (UE) 2016/794;
(b)	furnizarea unui cadru pentru sprijinirea punerii în aplicare operaționale a priorităților strategice și operaționale ale Uniunii în materie de prevenire și combatere a introducerii ilegale de migranți și a traficului de persoane, în special în cadrul EMPACT, în conformitate cu articolul 4 alineatul (2) din Regulamentul (UE) 2016/794;
(c)	sprijinirea coordonării, a cooperării și a schimbului de informații privind introducerea ilegală de migranți și traficul de persoane între agențiile Uniunii, în special cu Agenția Europeană pentru Poliția de Frontieră și Garda de Coastă, cu Eurojust și, după caz, cu alte organisme sau agenții relevante ale Uniunii, în conformitate cu cadrele juridice ale acestora, inclusiv prin acorduri de lucru între acestea, în conformitate cu articolul 4 alineatul (1) litera (j) din Regulamentul (UE) 2016/794;
(d)	monitorizarea introducerii ilegale de migranți și a traficului de persoane care au loc în Uniune și în țări terțe, în cooperare cu statele membre, cu organismele sau agențiile relevante ale Uniunii și, după caz, cu țările terțe, în conformitate cu articolul 4 alineatul (1) litera (f) din Regulamentul (UE) 2016/794, și furnizarea periodică de informații statelor membre și Comisiei, inclusiv de date statistice agregate și de actualizări ale situației rezultate din informațiile transmise de statele membre;
(e)	furnizarea de analize strategice și de evaluări ale amenințării pentru a sprijini implementarea grupurilor operative operaționale menționate la articolul 5a din Regulamentul (UE) 2016/794 și a detașărilor din partea Europol efectuate în vederea acordării de sprijin operațional menționate la articolul 5b din Regulamentul (UE) 2016/794, în conformitate cu articolul 4 alineatul (1) litera (f) din Regulamentul (UE) 2016/794;
(f)	furnizarea de analize strategice și de evaluări ale amenințării pentru a sprijini punerea în aplicare a articolului 6 alineatul (1) din Regulamentul (UE) 2016/794 în ceea ce privește solicitarea inițierii unei anchete penale privind introducerea ilegală de migranți și traficul de persoane, în conformitate cu articolul 4 alineatul (1) litera (f) din Regulamentul (UE) 2016/794;
(g)	furnizarea către statele membre și Comisiei de analize strategice și evaluări ale amenințării cu privire la rutele și modurile de operare ale introducerii ilegale de migranți și ale traficului de persoane, inclusiv cu privire la indicațiile conform cărora anumite părți private ar putea fi folosite pentru introducerea ilegală de migranți și pentru traficul de persoane, în conformitate cu articolul 4 alineatul (1) litera (f) din Regulamentul (UE) 2016/794;
(h)	furnizarea către statele membre și Comisiei, precum și altor agenții sau organisme relevante ale Uniunii, după caz, de analize strategice și evaluări ale amenințării cu privire la prevenirea și combaterea introducerii ilegale de migranți și a traficului de persoane, în conformitate cu articolul 4 alineatul (1) litera (f) din Regulamentul (UE) 2016/794;
(i)	întocmirea unui raport anual privind introducerea ilegală de migranți și traficul de persoane, cu identificarea principalelor priorități operaționale și a acțiunilor conexe care pot fi întreprinse la nivelul Uniunii, în conformitate cu articolul 4 alineatul (1) litera (f) din Regulamentul (UE) 2016/794.

Articolul 6
Sarcinile operaționale ale Centrului european de combatere a introducerii ilegale de migranți
Sarcinile operaționale ale Centrului european de combatere a introducerii ilegale de migranți sunt următoarele:
(a) 	coordonarea, organizarea și desfășurarea anchetelor și acțiunilor operaționale de sprijinire și consolidare a acțiunilor derulate de autoritățile competente ale statelor membre pentru prevenirea și combaterea introducerii ilegale de migranți și a traficului de persoane, inclusiv atunci când aceste infracțiuni sunt facilitate, promovate sau săvârșite cu ajutorul internetului, inclusiv al platformelor de comunicare socială, și inclusiv în contextul detașărilor din partea Europol în vederea acordării de sprijin operațional, în conformitate cu articolul 4 alineatul (1) literele (c) și (m) din Regulamentul (UE) 2016/794;
(b) 	sprijinirea activităților de schimb de informații, a operațiunilor și a investigațiilor transfrontaliere ale statelor membre, precum și a echipelor comune de anchetă și a grupurilor operative operaționale, referitoare la introducerea ilegală de migranți și la traficul de persoane, inclusiv prin acordarea de sprijin analitic, operațional, tehnic, criminalistic și financiar, în conformitate cu articolul 4 alineatul (1) litera (h) din Regulamentul (UE) 2016/794;
(c) 	acordarea de sprijin administrativ, logistic, financiar și operațional pentru activitățile operaționale conduse de statele membre, în special în cadrul EMPACT, în conformitate cu articolul 4 alineatul (2) din Regulamentul (UE) 2016/794;
(d) 	sprijinirea directorului executiv al Europol în a evalua, în conformitate cu articolul 5b alineatul (3) din Regulamentul (UE) 2016/794, cererile statelor membre de detașări din partea Europol în vederea acordării de sprijin operațional legat de introducerea ilegală de migranți și de traficul de persoane, inclusiv în ceea ce privește prioritizarea acestor cereri în funcție de nevoile operaționale;
(e) 	identificarea cazurilor de introducere ilegală de migranți și de trafic de persoane care ar putea necesita înființarea unui grup operativ operațional în conformitate cu articolul 5a din Regulamentul (UE) 2016/794 și informarea directorului executiv al Europol cu privire la aceste cazuri;
(f) 	identificarea cazurilor de introducere ilegală de migranți și de trafic de persoane care ar putea necesita detașări din partea Europol în vederea acordării de sprijin operațional în conformitate cu articolul 5b din Regulamentul (UE) 2016/794 și informarea directorului executiv al Europol cu privire la aceste cazuri;
(g) 	identificarea cazurilor de introducere ilegală de migranți și de trafic de persoane care pot necesita aplicarea articolului 6 din Regulamentul (UE) 2016/794 privind cererile Europol de inițiere a unei anchete penale și informarea directorului executiv al Europol cu privire la aceste cazuri; 
(h) 	identificarea cazurilor de introducere ilegală de migranți și de trafic de persoane care ar putea necesita cooperarea cu țări terțe, inclusiv prin schimb de date cu caracter personal. 
Capitolul III
COOPERAREA DINTRE STATELE MEMBRE ȘI EUROPOL ÎN CEEA CE PRIVEȘTE PREVENIREA ȘI COMBATEREA INTRODUCERII ILEGALE DE MIGRANȚI ȘI A TRAFICULUI DE PERSOANE
Articolul 7
Serviciile naționale specializate în ceea ce privește prevenirea și combaterea introducerii ilegale de migranți și a traficului de persoane
[bookmark: _Hlk151049871](1)	Fiecare stat membru desemnează, cel târziu la un an de la intrarea în vigoare a prezentului regulament, unul sau mai multe servicii specializate în cadrul autorităților sale competente, în conformitate cu dreptul intern, pentru a preveni și a combate introducerea ilegală de migranți și traficul de persoane, inclusiv prin anchete penale. Imediat după efectuarea desemnării, fiecare stat membru informează Comisia cu privire la aceasta.
(2)	Fiecare stat membru se asigură că serviciile sale specializate desemnate în conformitate cu alineatul (1) de la prezentul articol colectează toate informațiile relevante referitoare la anchetele penale privind introducerea ilegală de migranți și traficul de persoane sau care decurg din aceste anchete și partajează informațiile respective cât mai curând posibil cu Europol și cu alte state membre, în conformitate cu articolul 8.
(3)	Cel târziu la un an de la intrarea în vigoare a prezentului regulament, fiecare stat membru conectează serviciile sale specializate desemnate în conformitate cu alineatul (1) de la prezentul articol direct la aplicația de rețea a Europol pentru schimbul securizat de informații (SIENA) menționată la articolul 2 litera (w) din Regulamentul (UE) 2016/794. Imediat după efectuarea acestei conectări, fiecare stat membru informează Comisia cu privire la aceasta.
(4)	Fiecare stat membru pune la dispoziția serviciilor sale specializate desemnate în conformitate cu alineatul (1) resurse adecvate pentru a se asigura că serviciile specializate respective sunt echipate pentru a preveni și a combate în mod eficace introducerea ilegală de migranți și traficul de persoane, precum și pentru a colecta și a face schimb de informații în conformitate cu alineatul (2) într-un mod eficace și eficient.
(5)	Fiecare stat membru pune la dispoziție un număr adecvat de membri ai personalului serviciilor specializate desemnate în conformitate cu alineatul (1) de la prezentul articol pentru grupul de rezervă menționat la articolul 5b alineatul (6) din Regulamentul (UE) 2016/794, astfel încât membrii respectivi ai personalului să poată participa la detașările efectuate de Europol în vederea acordării de sprijin operațional în calitate de experți naționali detașați.
Articolul 8
Transmiterea de informații către Europol și statele membre privind infracțiunile legate de introducerea ilegală de migranți și de traficul de persoane 
(1)	Fiecare stat membru transmite Europol, în conformitate cu Regulamentul (UE) 2016/794, informațiile deținute de autoritățile sale competente cu privire la infracțiunile de introducere ilegală de migranți și de trafic de persoane.
(2)	Fiecare stat membru transmite Europol în timp util informațiile menționate la alineatul (1) de la prezentul articol.
(3)	Fiecare stat membru transmite celorlalte state membre și, în același timp, Europol informațiile deținute de autoritățile sale competente cu privire la infracțiunile de introducere ilegală de migranți și de trafic de persoane în cazul în care există motive obiective să se creadă că aceste informații ar putea fi relevante pentru celelalte state membre în vederea prevenirii, depistării sau investigării unor astfel de infracțiuni în statele membre respective.
(4)	Fiecare stat membru utilizează SIENA pentru a transmite celorlalte state membre și Europol informațiile menționate la alineatul (3) de la prezentul articol, în conformitate cu articolul 8 alineatul (4) și cu articolul 18 alineatul (2) litera (d) din Regulamentul (UE) 2016/794. 
(5)	Fiecare stat membru asigură conectarea la SIENA a ofițerilor săi de legătură în materie de imigrație. În cazul în care nu este posibilă conectarea la SIENA a unui ofițer de legătură în materie de imigrație din motive tehnice imperative legate de situația din țara terță în care este detașat acesta, respectivul ofițer de legătură în materie de imigrație transmite informațiile menționate la alineatul (1) unei autorități naționale competente prin alte canale securizate. Autoritatea competentă respectivă transmite Europol informațiile în cauză, direct sau prin intermediul unității naționale Europol, utilizând SIENA.
Capitolul IV
CONSOLIDAREA SPRIJINULUI ACORDAT DE EUROPOL ÎN VEDEREA COMBATERII INTRODUCERII ILEGALE DE MIGRANȚI ȘI A TRAFICULUI DE PERSOANE
Articolul 9
Modificări aduse Regulamentului (UE) 2016/794 
Regulamentul (UE) 2016/794 se modifică după cum urmează:
(1)	La articolul 2 se adaugă următoarele litere (w), (x) și (y):
„(w)	«SIENA» înseamnă aplicația de rețea pentru schimbul securizat de informații gestionată de Europol, al cărei scop este facilitarea schimbului de informații; 
(x)	«grup operativ operațional» înseamnă un mecanism de coordonare instituit de statele membre între autoritățile lor competente, cu sprijinul Europol, pentru a desfășura activități de culegere de date operative în materie penală și anchete comune, coordonate și considerate prioritare privind o infracțiune care se încadrează în domeniul de aplicare al obiectivelor Europol și care necesită o acțiune coordonată și concertată;
(y)	«detașare din partea Europol în vederea acordării de sprijin operațional» înseamnă trimiterea de membri ai personalului Europol sau de experți naționali detașați pe teritoriul unui stat membru, la cererea statului membru respectiv, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv.”;
[bookmark: _Hlk149559375](2) 	Articolul 4 se modifică după cum urmează:
	(a) alineatul (1) se modifică după cum urmează: 
[bookmark: _Hlk149554065]	(i) litera (c) se înlocuiește cu următorul text: 
„(c)	coordonează, organizează și pune în aplicare acțiuni de investigare și operaționale pentru a sprijini și a consolida acțiunile autorităților competente ale statelor membre care sunt întreprinse:
(i) împreună cu autoritățile competente ale statelor membre;
(ii) în cadrul unor echipe comune de anchetă, în conformitate cu articolul 5, și, dacă este cazul, în colaborare cu Eurojust; 
(iii) în contextul grupurilor operative operaționale, în conformitate cu articolul 5a; 
(iv) în contextul detașărilor din partea Europol în vederea acordării de sprijin operațional în conformitate cu articolul 5b;”;
	(ii) litera (h) se înlocuiește cu următorul text:
„(h)	sprijină activitățile de schimb de informații, operațiunile și anchetele transfrontaliere ale statelor membre, precum și echipele comune de anchetă și grupurile operative operaționale, inclusiv prin acordarea de sprijin analitic, operațional, tehnic, criminalistic și financiar;”;
	(iii) litera (l) se înlocuiește cu următorul text:
„(l)	creează centre de expertiză specializată ale Uniunii pentru combaterea anumitor tipuri de criminalitate care se încadrează în domeniul de aplicare al obiectivelor Europol, inclusiv Centrul european de combatere a criminalității informatice, și, în conformitate cu Regulamentul (UE) .../... al Parlamentului European și al Consiliului* [Regulamentul privind combaterea introducerii ilegale de migranți], Centrul european de combatere a introducerii ilegale de migranți;
_________
* Regulamentul (UE) .../... al Parlamentului European și al Consiliului din... privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794 (JO L..., ELI: …).”;
	(iv) litera (s) se înlocuiește cu următorul text: 
„(s) facilitează activitățile de culegere de date operative în materie penală și anchetele comune, coordonate și considerate prioritare, inclusiv în ceea ce privește persoanele menționate la litera (r) și inclusiv prin intermediul grupurilor operative operaționale și al detașărilor din partea Europol efectuate în vederea acordării de sprijin operațional;”;
	(v) se introduce următoarea literă (za):
„(za)	sprijină statele membre în ceea ce privește prelucrarea eficace și eficientă a datelor biometrice.”;
	(b) alineatul (5) se înlocuiește cu următorul text: 
„(5) Europol nu aplică măsuri coercitive în îndeplinirea atribuțiilor sale.
Personalul Europol poate acorda sprijin operațional autorităților competente ale statelor membre în timpul întreprinderii măsurilor de investigare de către autoritățile respective, la cererea acestora și în conformitate cu dreptul lor intern, inclusiv în contextul implementării grupurilor operative operaționale și al detașărilor din partea Europol în vederea acordării de sprijin operațional, în special prin facilitarea schimbului transfrontalier de informații, prin acordarea de sprijin analitic, operațional, tehnic și criminalistic și prin prezența sa în timpul întreprinderii măsurilor respective. 
Personalul Europol are competența de a întreprinde el însuși măsuri de investigare fără caracter coercitiv, cu condiția ca Europol să fi primit o solicitare în acest sens din partea unui stat membru în conformitate cu dreptul său intern, iar directorul executiv să fi autorizat personalul Europol să întreprindă măsurile de investigare fără caracter coercitiv solicitate. 
Personalul Europol întreprinde astfel de măsuri de investigare fără caracter coercitiv în colaborare și de comun acord cu autoritățile competente ale statului membru în cauză și în conformitate cu prezentul regulament și cu dreptul intern al statului membru respectiv.”;
(3)	Se introduc următoarele articole 5a și 5b: 
„Articolul 5a
Grupurile operative operaționale
(1) 	Statele membre pot înființa un grup operativ operațional pe durata anumitor anchete sau activități specifice de culegere de date operative în materie penală. Europol facilitează înființarea unui grup operativ operațional și sprijină implementarea acestuia. 
(2)	Statele membre care înființează un grup operativ operațional convin cu Europol cu privire la planificarea, coordonarea și desfășurarea activităților de culegere de date operative în materie penală și a anchetelor grupului operativ operațional.
(3)	Statele membre care instituie un grup operativ operațional asigură coerența și sinergiile cu cadrul Platformei multidisciplinare europene împotriva amenințărilor infracționale (EMPACT).
(4)	Statele membre care înființează un grup operativ operațional pot decide să invite alte state membre, țări terțe și alți parteneri menționați la articolul 23 să participe la grupul operativ operațional sau să îl sprijine. Participarea țărilor terțe și a altor parteneri la grupul operativ operațional are loc în conformitate cu prezentul regulament.
(5)	Pentru a sprijini punerea în aplicare a unui grup operativ operațional, Europol pune la dispoziție sprijinul analitic, operațional, tehnic, criminalistic și financiar prevăzut de prezentul regulament, în conformitate cu alineatul (2). 
(6)	În conformitate cu planificarea, coordonarea și implementarea menționate la alineatul (2), fiecare stat membru care înființează sau sprijină un grup operativ operațional sau care participă la un astfel de grup: 
(a)	transmite fără întârziere toate informațiile relevante Europol și celorlalte state membre care înființează sau sprijină grupul operativ operațional sau care participă la acesta, prin intermediul SIENA și, după caz, pune informațiile direct la dispoziție în conformitate cu articolul 20 alineatul (2a);
(b)	utilizează sprijinul analitic, operațional, tehnic, criminalistic și financiar acordat de Europol;
(c)	inițiază anumite activități de culegere de date operative în materie penală și anchete specifice, în conformitate cu dreptul intern, în cazul în care acest lucru este necesar pentru a combate infracțiunea de care se ocupă grupul operativ operațional respectiv;
(d)	inițiază investigații financiare paralele în conformitate cu dreptul național și cu dreptul Uniunii pentru a identifica și a confisca activele provenite din săvârșirea de infracțiuni; 
(e)	își implică în contextul grupului operativ operațional ofițerii de legătură trimiși în țări terțe în care sunt investigate activități infracționale, pentru a consolida cooperarea și schimbul de informații, și transmite Europol informațiile obținute, în conformitate cu dreptul Uniunii și cu dreptul intern. 
(7)	Directorul executiv poate propune autorităților competente ale statelor membre vizate înființarea unui grup operativ operațional, prin intermediul unităților lor naționale, în cazul în care directorul executiv consideră că acest lucru ar avea valoare adăugată în ceea ce privește combaterea unei infracțiuni care se încadrează în domeniul de aplicare al obiectivelor Europol.
(8)	Consiliul de administrație adoptă norme de punere în aplicare pentru înființarea și punerea în aplicare a grupurilor operative operaționale.
Articolul 5b
Efectuarea de detașări din partea Europol în vederea acordării de sprijin operațional
(1)	Un stat membru poate solicita, în conformitate cu dreptul său intern, efectuarea de detașări din partea Europol în vederea acordării de sprijin operațional pe teritoriul său astfel încât să utilizeze sprijinul analitic, operațional, tehnic, criminalistic și financiar acordat de Europol pentru prevenirea și combaterea infracțiunilor care se încadrează în domeniul de aplicare al obiectivelor Europol. 
(2)	Detașările din partea Europol în vederea acordării de sprijin operațional au loc în contextul investigațiilor complexe și la scară largă care necesită sprijinul Europol, inclusiv în contextul echipelor comune de anchetă sau al grupurilor operative operaționale sau pentru a sprijini verificările efectuate prin consultarea bazelor de date relevante cu scopul de a consolida controalele la frontierele externe ale Uniunii sau în contextul echipelor de sprijin pentru gestionarea migrației în conformitate cu Regulamentul (UE) 2019/1896 al Parlamentului European și al Consiliului sau pentru a oferi sprijin statelor membre în cadrul unor evenimente internaționale majore. 
(3)	Directorul executiv evaluează solicitarea formulată de un stat membru în conformitate cu alineatul (1) și poate aproba detașarea din partea Europol în vederea acordării de sprijin operațional pe o perioadă limitată de timp, care poate fi reînnoită, având în vedere nevoile operaționale și resursele disponibile ale agenției. Decizia directorului executiv se bazează pe o evaluare a riscurilor.
(4)	După ce directorul executiv aprobă solicitarea formulată de un stat membru în conformitate cu alineatul (1), statul membru respectiv și Europol convin de comun acord asupra modalităților de efectuare a detașărilor din partea Europol în vederea acordării de sprijin operațional. Membrii personalului Europol și experții naționali detașați trimiși în statul membru respectiv acționează în conformitate cu prezentul regulament, în special cu articolul 4 alineatul (5), și în conformitate cu dreptul intern al statului membru pe al cărui teritoriu are loc detașarea.
(5)	În cazuri excepționale de urgență care necesită efectuarea imediată de detașări din partea Europol în vederea acordării de sprijin operațional pe teritoriul unui stat membru, statul membru respectiv și directorul executiv se asigură că măsurile prevăzute la alineatele (1), (3) și (4) sunt luate în termen de 72 de ore.
(6)	Europol constituie un grup de rezervă alcătuit din experți ai statelor membre în scopul efectuării detașărilor din partea Europol în vederea acordării de sprijin operațional. Grupul de rezervă constituie o rezervă de experți care lucrează din statele lor membre și care pot fi puși imediat la dispoziția Europol în acest scop. Statele membre se asigură că experții lor sunt disponibili să participe la detașările din partea Europol în vederea acordării de sprijin operațional, la cererea Europol, în calitate de experți naționali detașați.
(7)	În conformitate cu modalitățile convenite menționate la alineatul (4), statul membru pe al cărui teritoriu au loc detașările din partea Europol în vederea acordării de sprijin operațional: 
(a)	transmite fără întârziere către Europol toate informațiile relevante, dacă este posibil punând informațiile din bazele de date naționale direct la dispoziția personalului Europol și a experților naționali detașați trimiși pe teritoriul său, în conformitate cu dreptul său intern;
(b)	utilizează sprijinul analitic, operațional, tehnic și criminalistic acordat de personalul Europol detașat pe teritoriul său; 
(c)	facilitează prezența personalului Europol și a experților naționali detașați trimiși pe teritoriul său pe durata întreprinderii măsurilor de investigare.
(8)	Directorul executiv poate propune autorităților competente ale unui stat membru, prin intermediul unității sale naționale, efectuarea de detașări din partea Europol în vederea acordării de sprijin operațional pe teritoriul statului membru respectiv în cazul în care directorul executiv consideră că acest lucru ar avea o valoare adăugată în ceea ce privește prevenirea sau combaterea unei infracțiuni care se încadrează în domeniul de aplicare al obiectivelor Europol.
(9)	Consiliul de administrație adoptă norme de punere în aplicare pentru pregătirea și efectuarea detașărilor din partea Europol în vederea acordării de sprijin operațional, inclusiv privind numărul și profilurile experților care urmează să fie incluși în grupul de rezervă și orice modificări ulterioare ale acestuia. 
(10)	Prezentul articol se aplică mutatis mutandis în cazul în care detașările din partea Europol în vederea acordării de sprijin operațional au loc într-o țară terță, astfel cum se menționează la articolul 25 alineatul (1) litera (a), (b) sau (c).
___________
* Regulamentul (UE) 2019/1896 al Parlamentului European și al Consiliului din 13 noiembrie 2019 privind Poliția de frontieră și garda de coastă la nivel european și de abrogare a Regulamentelor (UE) nr. 1052/2013 și (UE) 2016/1624 (JO L 295, 14.11.2019, p. 1, ELI: http://data.europa.eu/eli/reg/2019/1896/oj).”
(5)	La articolul 18 alineatul (2), litera (d) se înlocuiește cu următorul text:
„(d)	facilitarea, inclusiv prin intermediul SIENA, a schimbului de informații între statele membre, Europol, alte organisme ale Uniunii, țări terțe, organizații internaționale și părți private;”;
(6) 	Anexa I se modifică după cum urmează:
	(a) a șasea liniuță („Introducerea ilegală de imigranți”) se înlocuiește cu următorul text:
„- Introducere ilegală de migranți”;
	(b) se adaugă următoarea liniuță:
„- Încălcarea măsurilor restrictive ale Uniunii”.
Capitolul V
DISPOZIȚII FINALE
Articolul 10
Intrare în vigoare și aplicabilitate
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în statele membre în conformitate cu tratatele.
Adoptat la Bruxelles,
Pentru Parlamentul European,	Pentru Consiliu,
Președinta	Președintele

FIȘĂ FINANCIARĂ LEGISLATIVĂ „AGENȚII”
[bookmark: _Toc514938659][bookmark: _Toc155942456][bookmark: _Toc155942869]1.	CADRUL PROPUNERII/INIȚIATIVEI 
[bookmark: _Toc514938660][bookmark: _Toc155942457][bookmark: _Toc155942870]1.1.	Titlul propunerii/inițiativei
Propunere de regulament al Parlamentului European și al Consiliului privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794 
Prezenta propunere de regulament privind combaterea introducerii ilegale de migranți și a traficului de persoane face parte dintr-un pachet coerent care mai cuprinde o propunere de directivă privind prevenirea și combaterea facilitării intrării, tranzitului și șederii neautorizate. Împreună, aceste propuneri urmăresc „modernizarea cadrului juridic pentru combaterea introducerii ilegale de migranți, pentru a ne asigura că dispunem de instrumentele juridice și operaționale necesare pentru a răspunde noului mod de operare al persoanelor care introduc ilegal migranți”, astfel cum se prevede în programul de lucru al Comisiei pentru 2024 anunțat în data de 17 octombrie a anului trecut.
 
[bookmark: _Toc514938661][bookmark: _Toc155942458][bookmark: _Toc155942871]1.2.	Domeniul (domeniile) de politică vizat(e)
Domeniul de politică: afaceri interne
Activitatea: securitate
12 10 01: Europol 
[bookmark: _Toc514938662][bookmark: _Toc155942459][bookmark: _Toc155942872]1.3.	Obiectul propunerii: 
 o acțiune nouă 
 o acțiune nouă întreprinsă ca urmare a unui proiect-pilot/a unei acțiuni pregătitoare[footnoteRef:28]  [28: 	Astfel cum se menționează la articolul 58 alineatul (2) litera (a) sau (b) din Regulamentul financiar.] 

prelungirea unei acțiuni existente 
 o fuziune a uneia sau mai multor acțiuni către o altă/o nouă acțiune 
[bookmark: _Toc514938663][bookmark: _Toc155942460][bookmark: _Toc155942873]1.4.	Obiectiv(e)
[bookmark: _Toc514938664][bookmark: _Toc155942461][bookmark: _Toc155942874]1.4.1.	Obiectiv(e) general(e) 
Ca răspuns la nevoile operaționale presante și la identificarea lacunelor în ceea ce privește combaterea introducerii ilegale de migranți, programul de lucru al Comisiei pentru 2024 a anunțat că „va propune modernizarea cadrului juridic pentru combaterea introducerii ilegale de migranți, pentru a ne asigura că dispunem de instrumentele juridice și operaționale necesare pentru a răspunde noului mod de operare al persoanelor care introduc ilegal migranți” [a se vedea COM(2023) 638 final]. Anunțul a urmat anunțurilor conexe făcute de președinta Von der Leyen în Starea Uniunii 2023. Se preconizează că inițiativa legislativă va îmbunătăți lupta împotriva introducerii ilegale de migranți și a traficului de persoane, în special prin consolidarea sprijinului acordat de Europol statelor membre pentru a le ajuta să combată introducerea ilegală de migranți, traficul de persoane și alte forme de criminalitate conexe care se încadrează în mandatul Europol. 
Obiectivele generale ale prezentei inițiative legislative rezultă din obiectivele înscrise în tratat: 
1.  misiunea Europol de a susține și consolida acțiunea serviciilor de aplicare a legii din statele membre, precum și cooperarea acestora pentru prevenirea și combaterea criminalității grave care afectează două sau mai multe state membre, a terorismului și a formelor de criminalitate ce aduc atingere unui interes comun care face obiectul unei politici a Uniunii[footnoteRef:29]; [29: 	Articolul 88 din TFUE.] 

2. consolidarea unei cooperări polițienești care implică toate autoritățile competente din statele membre, inclusiv serviciile de poliție, serviciile vamale și alte servicii specializate de aplicare a legii, în domeniul prevenirii sau al depistării și al cercetării infracțiunilor[footnoteRef:30]. [30: 	Articolul 87 din TFUE.] 


[bookmark: _Toc514938665]
[bookmark: _Toc155942462][bookmark: _Toc155942875]1.4.2.	Obiectiv(e) specific(e) 
Obiectivele specifice derivă din obiectivele generale prezentate mai sus și reflectă obiectul și domeniul de aplicare, astfel cum sunt descrise la articolul 1 din prezentul regulament:

Obiectivul specific nr. 1: consolidarea Europol și a Centrului său european de combatere a introducerii ilegale de migranți, în calitate de centru de greutate pentru anchetele și acțiunile operaționale de la nivelul UE, precum și pentru analiza strategică
Obiectivul specific nr. 2: consolidarea cooperării și a coordonării dintre statele membre, Europol și alte agenții ale Uniunii;
Obiectivul specific nr. 3: consolidarea Europol ca centru al UE de informații în materie penală privind introducerea ilegală de migranți și traficul de persoane și dezvoltarea pe deplin a schimbului de informații între statele membre, Europol și alte agenții ale UE, precum și cu țările terțe;
Obiectivul specific nr. 4: punerea la dispoziția Europol a instrumentelor necesare pentru prevenirea și combaterea introducerii ilegale de migranți și a altor infracțiuni care se încadrează în domeniul de aplicare al obiectivelor Europol

Obiectivul specific nr. 1: consolidarea Europol și a Centrului său european de combatere a introducerii ilegale de migranți (EMSC), în calitate de centru de greutate pentru anchetele și acțiunile operaționale de la nivelul UE, precum și pentru analiza strategică 
Scopul este de a consolida Europol și EMSC al acestuia în calitate de centru de greutate pentru identificarea acțiunilor strategice și operaționale la nivelul UE în lupta împotriva introducerii ilegale de migranți. Analiza strategică și evaluările amenințării la nivelul UE, cu participarea altor agenții ale UE, printre care Frontex și Eurojust, vor contribui la sprijinirea mai eficientă a priorităților Consiliului și ale agențiilor în acest domeniu, în special în cadrul Platformei multidisciplinare europene împotriva amenințărilor infracționale (EMPACT), iar anchetele și acțiunile operaționale conduse de statele membre vor beneficia de o analiză regională specifică, bazată pe mai multe informații și date operative din contribuțiile statelor membre și ale agențiilor.  
În cadrul acestui obiectiv, sunt necesare resurse suplimentare pentru îndeplinirea noilor sarcini strategice și operaționale menționate la articolele 5 și, respectiv, 6 din prezentul regulament: 
Creșterea numărului de specialiști în investigații și de analiști de date, în special în cadrul Centrului european de combatere a introducerii ilegale de migranți, pentru a crește numărul de grupuri operative operaționale (GOO) sprijinite de Europol[footnoteRef:31] și numărul altor investigații privind introducerea ilegală de migranți și traficul de ființe umane derulate în mod organizat, precum și privind infracțiunile accesorii și infracțiunile predicat conexe, precum și numărul serviciilor de sprijin operațional la fața locului în țările de origine, de tranzit și de destinație. Anchetele complexe împotriva rețelelor de introducere ilegală de migranți și de trafic de persoane trebuie să vizeze toate aspectele activităților infracționale: logistice, financiare sau digitale. Europol ar trebui, de asemenea, să își aducă serviciile operaționale mai aproape de echipele naționale de anchetă și să se asigure că dispune de capacitățile necesare pentru a sprijini autoritățile statelor membre la fața locului în cursul derulării măsurilor de anchetă. [31: 	În 2022, Europol a sprijinit în total 195 de anchete prioritare privind introducerea ilegală de migranți, inclusiv 9 grupuri operative operaționale. Serviciile conexe au fost furnizate în principal de 34 de membri ai personalului EMSC, care au lucrat în principal la sediul central al agenției. Sunt necesare resurse suplimentare pentru a putea crește numărul anchetelor privind introducerea ilegală de migranți și traficul de persoane care beneficiază de sprijin, inclusiv numărul grupurilor operative operaționale regionale. Dintr-o perspectivă de ansamblu, grupurile operative operaționale sunt un instrument flexibil, iar durata și dimensiunea lor variază considerabil. Aceste grupuri reprezintă un angajament de lungă durată cu consum intensiv de resurse [implicând de la 4 la 150 de angajați care se confruntă cu condiții și amenințări specifice fiecărui caz în parte (de exemplu, trebuind să reacționeze la situații care le pun viața în pericol)].] 

Creșterea numărului de specialiști în OSINT/monitorizarea platformelor de comunicare socială pentru a realiza monitorizarea surselor deschise și a platformelor de comunicare socială, precum și analize ale rețelelor sociale, și a numărului de servicii operaționale conexe prestate de experți pentru a sprijini investigațiile și măsurile preventive ale statelor membre privind introducerea ilegală de migranți și traficul de persoane care afectează țările de origine, de tranzit și/sau de destinație. Europol ar trebui să aibă capacitățile de a promova prelucrarea în timp real și de înaltă calitate a informațiilor culese online pe durata punerii în aplicare a măsurilor de anchetă ale statelor membre.
Creșterea numărului de specialiști în criminalistică, decriptare și date pentru a asigura extragerea și prelucrarea seturilor mari și complexe de date colectate din țările de origine, de tranzit și de destinație, care cuprind atât statele membre, cât și țări terțe. Este necesar să se asigure în timp real accesul la date de înaltă calitate și prelucrarea acestora, precum și cunoștințe de specialitate în domeniul științei datelor, pentru a se asigura utilizarea de date biometrice obținute în mod legal și pentru a crea noi modele de analizare a datelor complexe, care provin mai des decât înainte din afara UE. Europol ar trebui, de asemenea, să aducă aceste servicii operaționale mai aproape de echipele naționale de anchetă și să se asigure că dispune de capacitățile necesare pentru a sprijini autoritățile statelor membre cu specialiștii în criminalistică, decriptare și date pe durata punerii în aplicare a măsurilor de investigare.
 Obiectivul specific nr. 2: consolidarea cooperării și a coordonării dintre statele membre, Europol și alte agenții ale Uniunii
Ca răspuns la deficiențele identificate în ceea ce privește cooperarea insuficientă dintre agenții și insuficiența orientării și a coordonării în ceea ce privește combaterea introducerii ilegale de migranți la nivelul UE, scopul este de a institui o structură de guvernanță pentru cooperare, orientare și coordonare eficace între agenții, atât la nivel strategic, cât și la nivel operațional. Deoarece cazurile de introducere ilegală de migranți și de trafic de persoane au un caracter transfrontalier ridicat și sunt sprijinite în special de alte tipuri de infracțiuni grave, cum ar fi spălarea banilor sau contrafacerea documentelor, va fi consolidată capacitatea unică a Europol de a îmbogăți imaginea infracțională prin verificarea încrucișată a informațiilor și a datelor operative existente provenite de la statele membre, de la țările terțe și de la organizațiile internaționale relevante sau de la alte agenții ale UE în numele statelor membre, pentru a sprijini mai bine eforturile statelor membre de combatere a introducerii ilegale de migranți.
În cadrul acestui obiectiv, sunt necesare resurse suplimentare pentru îndeplinirea noilor sarcini strategice și operaționale menționate la articolele 5 și, respectiv, 6 din prezentul regulament: 
Analiști și specialiști în urmărirea activelor și în investigații financiare: furnizarea de servicii de urmărire a activelor, de expertiză financiară și de servicii de analiză conexe pentru a sprijini anchetele statelor membre privind introducerea ilegală de migranți, traficul de persoane și infracțiunile conexe și pentru a intensifica sechestrarea și confiscarea produselor provenite din săvârșirea de infracțiuni în țările de origine, de tranzit și de destinație, care cuprind atât statele membre, cât și părți terțe[footnoteRef:32].  [32: 	-	În prezent, în UE se confiscă mai puțin de 2 % din produsele provenite din săvârșirea de infracțiuni, iar introducerea ilegală de migranți devine una dintre cele mai profitabile activități ilegale pentru grupurile infracționale organizate. Investigațiile financiare paralele ar trebui să nu mai fie o excepție, ci să devină regula în investigarea criminalității organizate. Prin urmare, Europol ar trebui să dispună de capacități cu care să sprijine autoritățile statelor membre în desfășurarea serviciilor de urmărire a activelor și de investigare financiară în cursul punerii în aplicare a măsurilor de investigare.] 

Analiști strategici și specialiști în date: pentru a sprijini anchetele statelor membre, stabilirea priorităților strategice și operaționale, prevenirea criminalității și monitorizarea tendințelor infracționale în ceea ce privește introducerea ilegală de migranți și infracțiunile conexe, prin furnizarea de servicii de analiză strategică având ca obiect țările de origine, de tranzit și de destinație, care cuprind atât statele membre, cât și țările terțe. Europol ar trebui să dispună de capacități cu care să sprijine autoritățile statelor membre în ceea ce privește evaluările amenințărilor, detectarea semnalelor timpurii de alertă și analiza semnalelor și a detectării, evaluările riscurilor și alte rapoarte de analiză strategică.

Obiectivul specific nr. 3: consolidarea Europol ca centru al UE de informații în materie penală privind introducerea ilegală de migranți și traficul de persoane și dezvoltarea pe deplin a schimbului de informații între statele membre, Europol și alte agenții ale UE, precum și cu țările terțe;
Ca răspuns la deficiența identificată în ceea ce privește schimbul insuficient de informații privind introducerea ilegală de migranți între statele membre și Europol, scopul este de a consolida Europol ca centru al UE de informații în materie penală privind introducerea ilegală de migranți. În acest mod și în conformitate cu Directiva (UE) 2023/977 a Parlamentului European și a Consiliului din 10 mai 2023 privind schimbul de informații dintre autoritățile de aplicare a legii ale statelor membre și de abrogare a Deciziei-cadru 2006/960/JAI a Consiliului, Europol va oferi asistență tehnică eficace statelor membre pentru a utiliza SIENA drept canal implicit de comunicare. În cadrul mandatului său și în conformitate cu garanțiile existente, precum și în contextul cadrului de interoperabilitate al UE, Europol va consulta în mod exhaustiv și mai consecvent informațiile deținute atât pe plan intern, cât și în baze de date externe, cum ar fi sistemele informatice la scară largă din domeniul JAI. Coordonarea de către Europol și contribuția sa la operațiunile statelor membre vor deveni mai eficiente și mai bine direcționate prin utilizarea informațiilor biometrice.  
Pentru a sprijini acest obiectiv, Europol ar trebui: 
În ceea ce privește SIENA, 
să sprijine punerea în aplicare a serviciilor web SIENA în statele membre și la nivelul altor parteneri de cooperare operaționali relevanți din cadrul terților; să asigure o disponibilitate ridicată (99,9 %) a serviciilor SIENA; 
să sprijine introducerea serviciilor din amonte [de exemplu traducere, extragere de entități, servicii aferente formatului universal pentru mesaje (UMF)] și a serviciilor din aval (de exemplu platforma de analiză a datelor, conceptul de analiză operațională comună) și să sporească impactul acestora;
 să exploateze în continuare extinderea SIENA prin integrarea sa într-o arhitectură informațională holistică [de exemplu, să valorifice datele SIENA în SIE (sistemul informațional Europol) și în instrumentele biometrice de sprijin] și să creeze asistență specifică pentru nevoile comunității extinse de utilizatori (unitățile naționale responsabile de combaterea introducerii ilegală de migranți), precum și să ofere sprijin adecvat statelor membre și terților operaționali relevanți. 
În acest scop, ar fi necesar personal suplimentar (inclusiv un număr limitat de contractanți), în special pentru a lucra la cerințe, arhitectură, securitate, protecția datelor, dezvoltare, gestionarea proiectelor și întreținerea noilor capabilități.

În ceea ce privește biometria, 
să modernizeze semnificativ sistemele automate de identificare a amprentelor digitale (AFIS)/să achiziționeze noi sisteme (performanță, funcționalități, scalabilitate) în sprijinul inițiativei privind introducerea ilegală de migranți și traficul de persoane (pe lângă interoperabilitatea UE);
să îmbunătățească performanța și funcționalitatea noii soluții de recunoaștere facială (FACE), să integreze pe deplin AFIS și noua soluție FACE în fluxurile de lucru ale Europol pentru gestionarea datelor;
să îmbunătățească fluxurile de lucru biometrice existente pentru a utiliza pe deplin datele biometrice și pentru a reduce munca manuală;
să dezvolte capacitatea de prelucrare a profilurilor ADN;
 să revizuiască funcționalitățile SIE, ale SIENA și de introducere a datelor în ceea ce privește datele biometrice; 
să dezvolte funcționalitățile de căutare a datelor biometrice în SIE și prin interogarea sistemelor Europol (QUEST); 
să actualizeze portalul de analiză a datelor (DAP) pentru datele biometrice; să revizuiască cerințele/să includă cerințe privind examinarea și păstrarea datelor biometrice pentru toate soluțiile.
În aceste scopuri,
 este nevoie de personal suplimentar, în special pentru a lucra la cerințele, arhitectura, securitatea, protecția datelor, dezvoltarea, gestionarea proiectelor și întreținerea (atât funcțională, cât și a infrastructurii) noilor capacități.
Sunt necesare fonduri (credite bugetare) pentru a finanța achiziționarea de hardware și software și pentru angajarea unui număr limitat de contractanți în vederea modernizării SIENA și a dezvoltării capacităților biometrice; după dezvoltare, este necesar un buget de întreținere pentru întreținerea infrastructurii și a software-ului (de exemplu, a licențelor) și pentru sprijinirea experților contractanți, în special în domeniul performanței biometrice, care va fi menținut în timp.  
Finanțare (credite bugetare) pentru a oferi sprijin financiar statelor membre în vederea conectării/integrării serviciilor web SIENA.

Obiectivul specific nr. 4: punerea la dispoziția statelor membre a instrumentelor necesare pentru prevenirea și combaterea introducerii ilegale de migranți și a traficului de persoane, precum și a altor infracțiuni care se încadrează în domeniul de aplicare al obiectivelor Europol
Scopul este de a consolida capacitatea Europol de a oferi statelor membre sprijin imediat și operațional, inclusiv tehnic, pentru a combate introducerea ilegală de migranți și traficul de persoane. În acest mod, statele membre vor utiliza pe deplin conceptele nou instituite de grupuri operative operaționale, detașări din partea Europol în vederea acordării de sprijin operațional, precum și sprijinul tehnic, criminalistic și financiar asigurat de Europol. 
Pentru a sprijini acest obiectiv, sunt necesare resurse suplimentare care 
să facă posibilă recrutarea de experți naționali detașați pe termen scurt[footnoteRef:33] pentru a sprijini anchetele statelor membre în cadrul grupurilor operative operaționale privind introducerea ilegală de migranți în mod organizat și infracțiunile conexe, de la sediul central al Europol și din țările de origine, de tranzit și de destinație, care cuprind atât statele membre, cât și țările terțe. [33: 	Sarcinile experților naționali depind de nevoile operaționale și sunt definite în planurile operaționale. Ele pot presupune însă și expertiză în limbile relevante, în analiză strategică și operațională, în monitorizarea OSINT, în urmărirea activelor/investigații financiare, în infracțiuni cibernetice, în criminalistică informatică, în supraveghere și operațiuni sub acoperire, în fraudarea documentelor și în alte domenii specificate care sunt considerate relevante pentru echipele naționale de anchetă și pentru sprijinirea autorităților statelor membre în cursul punerii în aplicare a măsurilor de anchetă la fața locului sau la sediul central al Europol.] 

Majorarea bugetului alocat pentru detașări, pentru a putea detașa personalul Europol și agenții invitați în vederea acordării de sprijin operațional. 
Majorarea bugetului pentru granturile acordate grupurilor operative operaționale[footnoteRef:34].   [34: 	Cu unități specializate de combatere a introducerii ilegale de migranți în fiecare stat membru și cu conexiuni directe cu SIENA, se preconizează că volumul contribuțiilor ar putea să crească de peste două ori, la fel și numărul operațiunilor și al grupurilor operative operaționale. ] 

Majorarea bugetului EMPACT, în cadrul bugetului Europol, pentru a putea pune la dispoziție sprijin consolidat prin granturi de valoare ridicată (GVR), granturi de valoare scăzută (GVS)[footnoteRef:35] și finanțarea reuniunilor strategice și operaționale legate de activitățile desfășurate în cadrul planurilor de acțiune operaționale (PAO) ale EMPACT adoptate de Consiliu pentru combaterea și anihilarea rețelelor infracționale (de mare risc) implicate în introducerea ilegală de migranți și în traficul de persoane, precum și a altor domenii relevante de criminalitate și a infracțiunilor favorizante. [35: 	Pentru a spori flexibilitatea asistenței acordate statelor membre în cadrul EMPACT, Europol a introdus o schemă de finanțare bazată pe două tipuri de granturi. (I) Granturile de valoare ridicată (GVR) sunt acordate în urma unei cereri de propuneri tradiționale, cu termen fix de depunere a cererilor de finanțare a unor activități specifice, astfel cum se prevede în planurile de acțiune operaționale (PAO) și (II) granturi de valoare scăzută (GVS), cu procedură deschisă, menite să asigure finanțarea pe termen scurt a activităților PAO care au un caracter operațional distinct. În ultimii ani, granturile EMPACT au devenit extrem de populare, iar statele membre le-au utilizat din ce în ce mai mult, apreciindu-le utilitatea în sprijinirea luptei împotriva criminalității organizate și în obținerea de rezultate. Anul trecut, pachetul GVS a fost epuizat în noiembrie 2022, iar anul acesta a fost epuizat deja în septembrie 2023, în ambele cazuri creându-se un vid și fiind afectată capacitatea Europol de a sprijini statele membre și a acestora din urmă de a-și desfășura investigațiile.] 

[bookmark: _Toc514938666][bookmark: _Toc155942463][bookmark: _Toc155942876]
1.4.3.	Rezultatul (rezultatele) și impactul preconizate
A se preciza efectele pe care ar trebui să le aibă propunerea/inițiativa asupra beneficiarilor vizați/grupurilor vizate.
Contribuind la perturbarea activităților infracționale și a structurilor de criminalitate organizată, prezenta propunere va preveni pierderea de vieți omenești în rândul migranților, va reduce migrația nesigură și ilegală și va facilita instituirea unei politici durabile a UE în domeniul migrației, precum și prevenirea exploatării persoanelor. 
De asemenea, propunerea va aduce beneficii persoanelor fizice și societății în general prin îmbunătățirea capacității Europol de a sprijini statele membre în combaterea criminalității și în protejarea cetățenilor UE. 
Propunerea va crea economii de scară pentru administrații, deoarece va transfera implicațiile în materie de resurse ale activităților vizate de la nivelul național la nivelul UE. Autoritățile publice din statele membre vor beneficia în mod direct de propunere datorită economiilor de scară care vor conduce la realizarea de economii la nivelul costurilor administrative. 

A se preciza indicatorii care permit monitorizarea progreselor și a realizărilor obținute.
Obiectivul specific nr. 1: consolidarea Europol și a Centrului său european de combatere a introducerii ilegale de migranți, în calitate de centru de greutate pentru anchetele și acțiunile operaționale de la nivelul UE, precum și pentru analiza strategică
Numărul/Proporția rapoartelor strategice comune cu alte agenții ale UE privind introducerea ilegală de migranți [obiectiv 90 %]
Numărul/Proporția rapoartelor operaționale comune cu alte agenții ale UE privind introducerea ilegală de migranți [obiectiv 70 %]
Numărul rapoartelor operaționale prezentate de EMSC
Numărul operațiunilor sprijinite de EMSC

[bookmark: _Hlk150816699]Obiectivul specific nr. 2: consolidarea cooperării și a coordonării dintre statele membre, Europol și alte agenții ale Uniunii
Numărul anchetelor privind introducerea ilegală de migranți în cazul cărora Europol a sprijinit o anchetă financiară paralelă 
Numărul notificărilor de alertă timpurie legate de introducerea ilegală de migranți
Numărul anchetelor privind introducerea ilegală de migranți coordonate de Eurojust în cazul cărora Eurojust a efectuat căutări în informațiile Europol atunci când a fost posibil din punct de vedere legal [valoare de referință 0, obiectiv 100 %]
Proporția anchetelor privind introducerea ilegală de migranți coordonate de Europol în cazul cărora Europol a efectuat căutări în informațiile transmise către Eurojust, atunci când a fost posibil din punct de vedere legal [valoare de referință 0, obiectiv 100 %]
Numărul de mesaje SIENA schimbate între Europol și Frontex referitoare la introducerea ilegală de migranți
Numărul de mesaje SIENA schimbate între Europol și Eurojust referitoare la introducerea ilegală de migranți

Numărul noilor echipe comune de anchetă privind introducerea ilegală de migranți sprijinite de Europol	

Obiectivul specific nr. 3: consolidarea Europol ca centru al UE de informații în materie penală privind introducerea ilegală de migranți și dezvoltarea pe deplin a schimbului de informații între statele membre, Europol și alte agenții ale UE, precum și cu țările terțe 
Numărul serviciilor naționale specializate conectate la SIENA [obiectiv 27] 
Proporția ofițerilor de legătură în materie de imigrație din țări terțe care sunt conectați la SIENA [obiectiv 100 %]
Proporția mesajelor SIENA primite de la ofițerii de legătură în materie de imigrație din țări terțe [obiectiv 100 %]
Proporția mesajelor SIENA referitoare la introducerea ilegală de migranți și la entitățile-persoană pentru care există legături la date biometrice [fără obiectiv]
Proporția mesajelor SIENA dintre statele membre cu privire la introducerea ilegală de migranți pentru care Europol a primit o copie [valoare de referință 2019: 48 %, obiectiv: 90 %]
Proporția mesajelor SIENA dintre statele membre primite de Europol în legătură cu introducerea ilegală de migranți care au fost verificate încrucișat de Europol [obiectiv 100 %]
Proporția mesajelor SIENA dintre statele membre primite de Europol în legătură cu introducerea ilegală de migranți care au fost verificate încrucișat de Europol și care au dus la stabilirea unei legături. [fără obiectiv]
Proporția mesajelor SIENA dintre statele membre primite de Europol în legătură cu introducerea ilegală de migranți care conțin informații biometrice și care au fost utilizate de Europol pentru controale încrucișate [obiectiv 100 %]
Proporția mesajelor SIENA dintre statele membre primite de Europol în legătură cu introducerea ilegală de migranți care conțin informații biometrice și care au fost utilizate de Europol pentru controale încrucișate, ducând la stabilirea unei legături [fără obiectiv]
Numărul de noi entități-persoană legate de introducerea ilegală de migranți încărcate de statele membre în sistemul informațional al Europol. Ponderea acestor entități-persoană încărcate cu informații biometrice. 
Numărul cazurilor noi de introducere ilegală de migranți [valoare de referință 2022: 4889; niciun obiectiv]
Numărul de noi suspecți de introducere ilegală de migranți [valoare de referință 2019: 10 989; niciun obiectiv] 
Numărul solicitărilor Europol de inițiere a unei anchete privind introducerea ilegală de migranți [niciun obiectiv]
Obiectivul specific nr. 4: Punerea la dispoziția statelor membre a instrumentelor necesare pentru prevenirea și combaterea introducerii ilegale de migranți și a altor infracțiuni care se încadrează în domeniul de aplicare al obiectivelor Europol
Numărul zilelor de acțiune (comună) coordonate/sprijinite de EMSC
Numărul grupurilor operative operaționale înființate în legătură cu introducerea ilegală de migranți
Numărul grupurilor operative operaționale înființate în legătură cu traficul de persoane
Numărul țintelor de mare importanță active identificate [valoare de referință 2022: 24; niciun obiectiv]/Numărul țintelor de mare importanță arestate sau perturbate în activitatea de introducere ilegală de migranți și trafic de persoane 
Numărul statelor membre care participă la un grup operativ de combatere a introducerii ilegale de migranți sau a traficului de persoane
Numărul trimiterilor de agenți invitați (numărul lunilor de detașare)
Numărul END pe termen scurt selectați
Numărul solicitărilor și numărul detașărilor de sprijin operațional legate de introducerea ilegală de migranți și de traficul de persoane
Volumul conținutului evaluat de EU IRU referitor la introducerea ilegală de migranți, traficul de persoane și alte infracțiuni conexe
Numărul cererilor de grant pentru grupuri operative operaționale primite în ceea ce privește introducerea ilegală de migranți și traficul de persoane
Numărul acțiunilor operaționale (AO) elaborate și sprijinite în cadrul planurilor de acțiune operaționale (PAO) relevante ale EMPACT
Numărul solicitărilor de granturi EMPACT (GVR și GVS) depuse, prelucrate și aprobate, cu detalii privind suma angajată în domeniul introducerii ilegale de migranți și al traficului de persoane

În conformitate cu articolul 28 din Regulamentul financiar cadru și pentru a asigura buna gestiune financiară, Europol monitorizează deja progresele înregistrate în realizarea obiectivelor sale pe baza unor indicatori de performanță. În prezent, agenția are 18 indicatori-cheie de performanță, completați de alți 56 de indicatori de performanță corporativă. Acești indicatori sunt prezentați în raportul anual de activitate consolidat al Europol, care include o monitorizare clară a țintei la încheierea anului, precum și o comparație cu anul anterior. Indicatorii vor fi adaptați, după caz, în urma adoptării propunerii.


[bookmark: _Toc514938668][bookmark: _Toc155942465][bookmark: _Toc155942878]1.5.	Motivele propunerii/inițiativei 
[bookmark: _Toc514938669][bookmark: _Toc155942466][bookmark: _Toc155942879]1.5.1.	Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei
Punerea în aplicare a inițiativei legislative, în special în ceea ce privește obiectivul specific nr. 3, necesită măsuri tehnice și procedurale la nivelul UE și la nivel național, care ar trebui să înceapă să se aplice odată cu intrarea în vigoare a legislației revizuite:
 
(i) până la 12 decembrie 2024, statele membre trebuie să își îndeplinească obligațiile prevăzute în Directiva privind schimbul de informații referitoare la interoperabilitatea deplină a platformelor lor de schimb de informații în materie penală, centrate pe punctul unic de contact național (SPOC), precum și la buna funcționare a sistemelor de gestionare a cazurilor (CMS);
(ii) în perioada 2025-2027, statele membre își vor actualiza treptat procesele operaționale interne și, în consecință, vor implementa mijloace de comunicare (conectări la SIENA) și instrumente de comunicare (sisteme de încărcare a datelor și instrumentul QUEST) atât la nivel central (SPOC, unități naționale specializate), cât și pe teren (funcționari ai serviciului de imigrație în țările terțe), astfel încât să îmbunătățească eficiența schimbului de informații privind introducerea ilegală de migranți și capacitatea de a transmite către Europol informații atât în volume mari, cât și pe parcursul anchetei în curs, precum și să consulte informațiile Europol în această privință. Aceste actualizări și modernizări ar urma să pună accentul mai ales pe datele biometrice.
Europol trebuie să își modernizeze capacitățile tehnice atât în domeniul datelor biometrice, cât și în cel al schimbului de informații (a se vedea acțiunile specifice din cadrul OS nr. 3);
(iii) până în 2026: modernizarea capacităților AFIS, FACE și privind ADN-ul;
(iv) până în 2027: automatizarea fluxurilor de lucru biometrice, a importării de date biometrice, inclusiv prin intermediul SIENA, DAP și QUEST.
Resursele relevante – în special resursele umane – ar trebui sporite în timp, odată cu creșterea cererii de servicii furnizate de Europol. 
Ulterior intrării în vigoare, activitățile vor fi puse în aplicare treptat, pentru a ține pasul cu creșterea progresivă preconizată a cererilor de servicii și activități din partea Europol, precum și pentru a ține seama de timpul necesar pentru absorbția noilor resurse.
[bookmark: _Toc514938670][bookmark: _Toc155942467][bookmark: _Toc155942880]1.5.2.	Valoarea adăugată a intervenției Uniunii (aceasta poate rezulta din diferiți factori, de exemplu o mai bună coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea rezultată din intervenția Uniunii care depășește valoarea care ar fi fost obținută dacă ar fi acționat doar statele membre.
Structurile de criminalitate organizată capabile să desfășoare operațiuni sofisticate care acoperă întreaga gamă de servicii de introducere ilegală de migranți și de trafic de persoane constituie un risc ridicat pentru securitatea Europei. Potrivit Evaluării amenințării pe care o reprezintă formele grave de criminalitate și criminalitatea organizată în UE (SOCTA UE), aproximativ 50 % dintre rețelele implicate în introducerea ilegală de migranți sunt poliinfracționale, fiind implicate și în traficul de persoane, traficul de droguri, frauda cu produse accizabile, traficul de arme de foc și spălarea banilor. Iar aceste activități infracționale au caracter transnațional. În consecință, ele nu pot fi contracarate în mod eficace doar prin intervenții la nivel național. Acesta este motivul pentru care statele membre aleg să colaboreze în cadrul UE, în special prin intermediul Platformei multidisciplinare europene împotriva amenințărilor infracționale (EMPACT)[footnoteRef:36], pentru a contracara amenințările reprezentate de aceste forme de criminalitate gravă. [36: 	https://www.europol.europa.eu/crime-areas-and-statistics/empact. ] 

În plus, amenințările în permanentă evoluție la adresa securității, determinate de modul în care acești infractori exploatează avantajele oferite de transformarea digitală, de globalizare și de mobilitate, impun totodată necesitatea unui sprijin eficace la nivelul UE pentru activitatea autorităților naționale însărcinate cu asigurarea respectării legii. Acțiunea UE prevede o modalitate eficace și eficientă de a intensifica sprijinul acordat statelor membre în combaterea introducerii ilegale de migranți, aceasta continuând să fie o provocare serioasă, care trebuie abordată pe mai departe în mod continuu, concertat și colectiv.
Propunerea va crea economii de scară semnificative la nivelul UE, deoarece va transfera sarcini și servicii, care pot fi realizate mai eficient la nivelul UE, de la nivelul național către Europol. Prin urmare, propunerea prevede soluții eficiente la provocările care nu pot fi abordate la nivel național, dat fiind caracterul lor transnațional.
 
[bookmark: _Toc514938671][bookmark: _Toc155942468][bookmark: _Toc155942881]1.5.3.	Învățăminte desprinse din experiențele anterioare similare
Propunerea se bazează pe necesitatea de a aborda introducerea ilegală de migranți ca activitate infracțională dinamică, flexibilă și din ce în ce mai complexă, care afectează securitatea internă a Uniunii Europene. 
Piața serviciilor de introducere ilegală de migranți către UE și în interiorul UE atinge noi niveluri, fiind alimentată de crizele emergente și tot mai profunde, în special de recesiunile economice, de urgențele legate de mediu cauzate de schimbările climatice, precum și de conflictele și presiunea demografică din multe țări de origine. 
Introducerea ilegală de migranți este o infracțiune răspândită la nivel mondial, care pune în pericol viețile migranților și amenință integritatea frontierelor internaționale. Acesta este un tip profitabil de activitate infracțională pentru grupurile infracționale organizate și a reprezentat o provocare majoră pentru UE în ultimii ani pe plan umanitar și al securității.
Ca urmare a evoluției acestor amenințări la adresa securității, este necesar ca autoritățile naționale însărcinate cu asigurarea respectării legii să beneficieze de un sprijin eficace la nivelul UE în desfășurarea activității lor. 
De asemenea, prezenta propunere valorifică lecțiile învățate și progresele înregistrate de la Planul de acțiune reînnoit al UE împotriva introducerii ilegale de migranți (2021-2025), care consolidează și mai mult cooperarea operațională și schimbul de informații între statele membre ale UE și agențiile UE de aplicare a legii în vederea anchetării și a urmăririi penale a rețelelor de introducere ilegală de migranți. 
În plus, propunerea ține seama de recomandările formulate de Curtea de Conturi Europeană în raportul său special din 2021 privind „Sprijinul acordat de Europol pentru combaterea introducerii ilegale de migranți”. 
Revizuirile anterioare ale mandatului Europol și cererea tot mai mare de servicii venită din partea statelor membre, precum și rolul central jucat de Europol în arhitectura de securitate internă a UE au arătat de asemenea, în mod clar, că sarcinile Europol trebuie să fie susținute de resurse financiare și umane adecvate.

[bookmark: _Toc514938672][bookmark: _Toc155942469][bookmark: _Toc155942882]1.5.4.	Compatibilitatea cu cadrul financiar multianual și posibilele sinergii cu alte instrumente corespunzătoare
Propunerea răspunde evoluției rapide a peisajului în materie de securitate, deoarece va dota Europol cu capacitățile și instrumentele necesare pentru a sprijini în mod eficace statele membre în combaterea introducerii ilegale de migranți, a traficului de persoane și a altor forme grave de criminalitate. Propunerea este în deplină concordanță cu ceea ce a anunțat președinta von der Leyen în discursul său din 2023 privind starea Uniunii – „o nouă legislație și [...] o nouă structură de guvernanță” pentru combaterea persoanelor care introduc ilegal migranți. De asemenea, propunerea este în deplină conformitate cu programul de lucru al Comisiei pentru 2024, care a anunțat o inițiativă legislativă până la sfârșitul anului 2023 privind „modernizarea cadrului juridic pentru combaterea introducerii ilegale de migranți, pentru a ne asigura că dispunem de instrumentele juridice și operaționale necesare pentru a răspunde noului mod de operare al persoanelor care introduc ilegal migranți”. În sfârșit, propunerea este în deplină concordanță cu scrisoarea trimisă tuturor șefilor de stat sau de guvern înainte de Consiliul European (26-27 octombrie), în cadrul căreia președinta von der Leyen a anunțat că „Comisia va face propuneri la sfârșitul lunii viitoare [noiembrie] pentru a ne actualiza cadrul legislativ în vederea consolidării acțiunii noastre colective privind introducerea ilegală de migranți, cu un accent puternic pe maximizarea impactului Europol”. 
Prezenta propunere este, de asemenea, în deplină concordanță cu CFM, deoarece sprijină unele dintre activitățile de combatere a introducerii ilegale de migranți planificate în programul de lucru al facilității tematice din cadrul Fondului pentru securitate internă pentru 2023, 2024 și 2025. În 2025, Comisia va lansa o cerere de propuneri având ca obiect consolidarea prevenirii și a combaterii introducerii ilegale de migranți prin instituirea unor parteneriate operaționale comune. Această activitate va consolida cooperarea structurată dintre autoritățile de aplicare a legii, autoritățile judiciare și alte servicii relevante ale statelor membre participante și ale țărilor terțe.
Contribuind la perturbarea activităților infracționale, prezenta propunere sprijină și obiectivele Strategiei UE privind o uniune a securității, precum și pe cele ale Strategiei UE de combatere a criminalității organizate 2021-2025 și ale Strategiei UE privind combaterea traficului de persoane 2021-2025, care vor fi puse în aplicare în deplină sinergie.
Oferirea unui răspuns european puternic la introducerea ilegală de migranți în interiorul și în afara UE reprezintă o parte esențială a abordării cuprinzătoare a migrației, prevăzută în noul Pact privind migrația și azilul.
Propunerea va crea, de asemenea, sinergii cu activitățile agențiilor Uniunii, în special cu ale Agenției Europene pentru Poliția de Frontieră și Garda de Coastă, cu ale Eurojust și, după caz, cu ale altor organisme sau agenții relevante ale Uniunii, consolidând cooperarea generală cu Europol, în conformitate cu mandatele și competențele lor respective.

[bookmark: _Toc514938673][bookmark: _Toc155942470][bookmark: _Toc155942883]1.5.5.	Evaluarea diferitelor opțiuni de finanțare disponibile, inclusiv a posibilităților de realocare a creditelor
În perioada cuprinsă între 2022 și ultima revizuire a mandatului Europol, s-a înregistrat o tendință de creștere exponențială a fluxurilor de date ale agenției și a cererii de servicii din partea acesteia, în special în ceea ce privește introducerea ilegală de migranți, ceea ce a condus la o majorare anuală a bugetului și a efectivelor de personal peste nivelurile programate inițial. Deoarece propunerea va introduce noi atribuții importante în Regulamentul privind Europol și, de asemenea, va clarifica, va codifica și va detalia alte sarcini și instrumente, extinzând astfel capacitățile Europol în contextul tratatelor, rezultă că nu este posibil să se prevadă un nivel stabil de resurse în acest scop. Propunerea trebuie să fie susținută de majorări ale resurselor financiare și umane.
Impactul bugetar al resurselor financiare suplimentare va fi pus la dispoziție parțial prin marjă și prin compensare bugetară din partea programelor IMFV și FSI.

[bookmark: _Toc514938674][bookmark: _Toc155942471][bookmark: _Toc155942884]
1.6.	Durata și impactul financiar ale propunerii/inițiativei
 durată limitată 
· 	Propunere/inițiativă în vigoare de la [ZZ/LL]AAAA până la [ZZ/LL]AAAA 
· 	Impact financiar din AAAA până în AAAA
 durată nelimitată
· Punere în aplicare cu o perioadă de creștere în intensitate din 2025 până în 2027,
· urmată de o perioadă de funcționare la capacitate maximă.
[bookmark: _Toc155942472][bookmark: _Toc155942885][bookmark: _Toc514938675]1.7.	Metoda (metodele) de execuție a bugetului planificată (planificate)[footnoteRef:37]   [37: 	Explicații detaliate privind metodele de execuție a bugetului, precum și trimiterile la Regulamentul financiar sunt disponibile pe site-ul BUDGpedia: https://myintracomm.ec.europa.eu/corp/budget/financial-rules/budget-implementation/Pages/implementation-methods.aspx
] 

 Gestiune directă asigurată de Comisie prin intermediul
· 	agențiilor executive 
 Gestiune partajată cu statele membre 
Gestiune indirectă, cu delegarea sarcinilor de execuție bugetară:
 organizațiilor internaționale și agențiilor acestora (a se preciza);
BEI și Fondului European de Investiții;
organismelor menționate la articolele 70 și 71;
 organismelor de drept public;
 organismelor de drept privat cu misiune de serviciu public, cu condiția să li se furnizeze garanții financiare adecvate;
 organismelor de drept privat dintr-un stat membru care sunt responsabile cu punerea în aplicare a unui parteneriat public-privat și cărora li se furnizează garanții financiare adecvate;
 organismelor sau persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant.
Observații


 

[bookmark: _Toc514938676][bookmark: _Toc155942473][bookmark: _Toc155942886]2.	MĂSURI DE GESTIUNE 
[bookmark: _Toc514938677][bookmark: _Toc155942474][bookmark: _Toc155942887]2.1.	Dispoziții în materie de monitorizare și de raportare 
A se preciza frecvența și condițiile.
Monitorizarea propunerii și raportarea cu privire la aceasta vor respecta principiile enunțate în Regulamentul privind Europol[footnoteRef:38] și în Regulamentul financiar[footnoteRef:39] și se vor efectua în conformitate cu Abordarea comună privind agențiile descentralizate[footnoteRef:40].  [38: 	Regulamentul (UE) 2016/794.]  [39: 	https://www.europol.europa.eu/sites/default/files/documents/decision_of_the_europol_management_board_on_the_adoption_of_the_financial_regulation_applicable_to_europol_.pdf.]  [40: 	https://europa.eu/european-union/sites/europaeu/files/docs/body/joint_statement_and_common_approach_2012_en.pdf.
] 

Concret, Europol trebuie să transmită anual Comisiei, Parlamentului European și Consiliului un document unic de programare care să conțină programele de lucru anuale și multianuale și programarea resurselor. Documentul menționat stabilește obiectivele, rezultatele preconizate și indicatorii de performanță pentru monitorizarea realizării obiectivelor și a obținerii rezultatelor. De asemenea, Europol trebuie să prezinte consiliului de administrație un raport anual de activitate consolidat. Acest raport cuprinde, în special, informații privind realizarea obiectivelor și a rezultatelor enunțate în documentul unic de programare. Raportul trebuie să fie transmis, de asemenea, Comisiei, Parlamentului European și Consiliului. 
În plus, astfel cum se prevede la articolul 68 din Regulamentul privind Europol, Comisia trebuie să asigure realizarea unei evaluări a Europol până la 29 iunie 2027 și, ulterior, odată la cinci ani. În cadrul acestei evaluări se analizează, în special, impactul, eficacitatea și eficiența Europol, precum și practicile sale de lucru. Rapoartele de evaluare trebuie transmise grupului mixt de control parlamentar specializat, care monitorizează din punct de vedere politic activitățile Europol în îndeplinirea misiunii sale, inclusiv în ceea ce privește impactul acestor activități asupra drepturilor fundamentale și a libertăților persoanelor fizice. Rapoartele se transmit, de asemenea, Consiliului, parlamentelor naționale și Consiliului de administrație al Europolului. După caz, principalele concluzii ale rapoartelor de evaluare sunt făcute publice. 
De asemenea, pentru a monitoriza periodic furnizarea de informații de către statele membre, Europol va transmite rapoarte anuale Comisiei, Parlamentului European, Consiliului și parlamentelor naționale cu privire la informațiile furnizate de fiecare stat membru în legătură cu informațiile de care Europol are nevoie pentru a-și îndeplini obiectivele, inclusiv informațiile referitoare la formele de criminalitate a căror prevenire sau combatere este considerată o prioritate de către Uniune. Rapoartele se întocmesc pe baza criteriilor de evaluare cantitativă și calitativă definite de Consiliul de administrație al Europolului. 

[bookmark: _Toc514938678][bookmark: _Toc155942475][bookmark: _Toc155942888]2.2.	Sistemul (sistemele) de gestiune și de control 
[bookmark: _Toc514938679][bookmark: _Toc155942476][bookmark: _Toc155942889]2.2.1.	Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse
Având în vedere faptul că propunerea are un impact asupra contribuției anuale a UE la Europol, bugetul UE va fi executat prin gestiune indirectă.
În temeiul principiului bunei gestiuni financiare, bugetul Europol se execută pe baza principiului unui control intern eficace și eficient. Prin urmare, Europol are obligația de a pune în aplicare o strategie de control corespunzătoare, coordonată între actorii competenți implicați în lanțul de control.
În ceea ce privește controalele ex post, Europol, în calitate de agenție descentralizată, face în special obiectul:
- auditului intern efectuat de Serviciul de Audit Intern al Comisiei;
- rapoartelor anuale ale Curții de Conturi Europene, care furnizează o declarație de asigurare cu privire la fiabilitatea conturilor, precum și la legalitatea și regularitatea operațiunilor subiacente;
- descărcării anuale de gestiune acordate de Parlamentul European;
- posibilelor investigații efectuate de OLAF pentru a se asigura în special faptul că resursele alocate agențiilor sunt utilizate corespunzător.
În calitate de direcție generală parteneră a Europol, DG HOME va pune în aplicare strategia sa de control privind agențiile descentralizate pentru a asigura furnizarea de date fiabile în cadrul raportului său anual de activitate. Cu toate că agențiile descentralizate au o responsabilitate deplină pentru execuția bugetului lor, DG HOME este responsabilă cu plata regulată a contribuțiilor anuale stabilite de autoritatea bugetară.
În fine, Ombudsmanul European asigură un nivel suplimentar de control asupra Europol și de răspundere în cadrul Europol.

[bookmark: _Toc514938680][bookmark: _Toc155942477][bookmark: _Toc155942890]2.2.2.	Informații privind riscurile identificate și sistemul (sistemele) de control intern instituit(e) pentru atenuarea lor
S-au identificat următoarele riscuri:
- resurse operaționale limitate din cauza nevoilor operaționale tot mai mari ale statelor membre și a activităților infracționale în continuă evoluție în domeniul introducerii ilegale de migranți și al traficului de persoane;
- fragmentarea activității principale a Europol ca urmare a multiplicării sarcinilor și a cererilor; 
- lipsa unor niveluri adecvate de resurse financiare și umane care să corespundă nevoilor operaționale;
- lipsa resurselor TIC, care ar genera întârzieri în ceea ce privește dezvoltarea și actualizările 
sistemului principal

[bookmark: _Toc514938681][bookmark: _Toc155942478][bookmark: _Toc155942891]2.2.3.	Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la momentul plății și la închidere) 
Raportul dintre „costurile controalelor/plățile efectuate în legătură cu entitățile cărora le-a fost încredințată gestiunea indirectă și cu agențiile descentralizate, inclusiv cu Europol” este raportat de Comisie și este de 0,12 % pentru 2022.
Curtea de Conturi Europeană a confirmat legalitatea și regularitatea conturilor anuale ale Europol pentru 2022, ceea ce implică o rată de eroare mai mică de 2 %. Nu există indicii conform cărora rata de eroare va crește în următorii ani.
În plus, articolul 80 din Regulamentul financiar al Europol prevede posibilitatea ca agenția să partajeze o structură de audit intern cu alte organisme ale Uniunii care își desfășoară activitatea în același domeniu de politică, în cazul în care capacitatea de audit intern a unui singur organism al Uniunii nu este eficientă din punctul de vedere al costurilor.

[bookmark: _Toc514938682]

[bookmark: _Toc155942479][bookmark: _Toc155942892]2.3.	Măsuri de prevenire a fraudelor și a neregulilor 
A se preciza măsurile de prevenire și de protecție existente sau preconizate, de exemplu din strategia antifraudă.
Măsurile legate de combaterea fraudei, a corupției și a oricăror alte activități ilegale sunt evidențiate, printre altele, la articolul 66 din Regulamentul privind Europol și la titlul X din Regulamentul financiar al Europol.
Ca mențiune specială, Europol participă la activitățile de prevenire a fraudei desfășurate de Oficiul European de Luptă Antifraudă (OLAF) și informează fără întârziere Comisia cu privire la cazurile de presupusă fraudă și de presupuse alte nereguli financiare – în conformitate cu strategia sa internă antifraudă.
Consiliul de administrație a aprobat Strategia antifraudă revizuită a Europol pentru perioada 2022-2024, în cadrul reuniunii sale din martie 2022.
În plus, în calitate de direcție generală parteneră, DG HOME a elaborat și a pus în aplicare o strategie antifraudă proprie pe baza metodologiei furnizate de OLAF. Agențiile descentralizate, inclusiv Europol, intră în domeniul de aplicare al strategiei. 
DG HOME a elaborat și pune în aplicare propria strategie antifraudă din 2013, pe baza metodologiei furnizate de OLAF. 
Pe baza informațiilor disponibile, raportul anual de activitate pe 2022 al DG HOME a concluzionat că măsurile antifraudă în vigoare sunt, în ansamblu, eficace.

[bookmark: _Toc514938683][bookmark: _Toc155942480][bookmark: _Toc155942893]3.	IMPACTUL FINANCIAR ESTIMAT AL PROPUNERII/INIȚIATIVEI 
[bookmark: _Toc514938684][bookmark: _Toc155942481][bookmark: _Toc155942894]3.1.	Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 
· Linii bugetare existente 
În ordinea rubricilor din cadrul financiar multianual și a liniilor bugetare.
	Rubrica din cadrul financiar multianual
	Linia bugetară
	Tipul de 
cheltuieli
	Contribuție 

	
	Numărul 

	Dif./ Nedif.[footnoteRef:41] [41: 	Dif. = credite diferențiate / Nedif. = credite nediferențiate.] 

	din partea țărilor AELS[footnoteRef:42] [42: 	AELS: Asociația Europeană a Liberului Schimb. ] 

	din partea țărilor candidate și potențial candidate[footnoteRef:43] [43: 	Țările candidate și, după caz, potențial candidate din Balcanii de Vest.] 

	din partea altor țări terțe
	alte venituri alocate 

	5
	12 10 01
	Dif.
	DA/NU
	DA/NU
	DA/NU
	DA/NU



[bookmark: _Toc514938685][bookmark: _Toc155942482][bookmark: _Toc155942895]3.2.	Impactul estimat asupra cheltuielilor 
[bookmark: _Toc514938686][bookmark: _Toc155942483][bookmark: _Toc155942896]3.2.1.	Sinteza impactului estimat asupra cheltuielilor 
milioane EUR (cu trei zecimale)
	
	
	

	Rubrica din cadrul financiar multianual
	5
	Securitate și apărare

	Europol
	 
	2024
	2025
	2026
	2027
	TOTAL

	TOTAL credite pentru Europol
	Angajamente
	-
	15,758
	19,678
	13,457
	48,892

	
	Plăți
	-
	15,758 
	19,678
	13,457
	48,892


	Rubrica din cadrul financiar multianual 
	7
	Cheltuieli administrative

	DG HOME
	 
	2024
	2025
	2026
	2027
	TOTAL

	 Resurse umane 
	
	-
	0,132
	0,435
	0,606
	1,173

	 Alte cheltuieli administrative 
	
	0,002
	0,002
	0,002
	0,002
	0,008

	TOTAL DG HOME
	Credite 
	0,002
	0,134
	0,437
	0,608
	1,181


	TOTAL credite la RUBRICA 7 din cadrul financiar multianual 
	(Total angajamente = Total plăți)
	0,002
	0,134
	0,437
	0,608
	1,181

	 
	 
	2024
	2025
	2026
	2027
	TOTAL

	TOTAL credite la RUBRICILE 1-7 din cadrul financiar multianual 
	Angajamente
	0,002
	15,892
	20,115
	14,065
	50,073

	
	Plăți
	0,002
	15,892
	20,115
	14,065
	50,073



Necesarul de credite pentru resursele umane și pentru alte cheltuieli cu caracter administrativ va fi asigurat din creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.





RO	0		RO
[bookmark: _Toc514938687][bookmark: _Toc155942484][bookmark: _Toc155942897][bookmark: _Hlk151388701]3.2.2.	Impactul estimat asupra creditelor Europol 
· 	Propunerea/inițiativa nu implică utilizarea de credite operaționale 
· 	Propunerea/inițiativa implică utilizarea de credite operaționale, conform explicațiilor de mai jos:
									Sume în milioane EUR (cu trei zecimale)
	[bookmark: RANGE!A2:N3] 
	A se indica obiectivele și realizările 
	2024
	2025
	2026
	2027
	TOTAL

	
	Tip
	Costuri
	Costuri
	Costuri
	Costuri
	Costuri

	OBIECTIVUL SPECIFIC NR. 1:  consolidarea Europol și a Centrului său european de combatere a introducerii ilegale de migranți, în calitate de centru de greutate pentru anchetele și acțiunile operaționale de la nivelul UE, precum și pentru analiza strategică

	 Realizare
	Consolidarea ESMC și a celorlalte entități de combatere a introducerii ilegale de migranți 
	-
	1,186 
	2,628 
	2,673 
	6,487 

	Subtotal pentru obiectivul specific nr. 1
	-
	1,186 
	2,628 
	2,673 
	6,487 

	OBIECTIVUL SPECIFIC NR. 2: consolidarea cooperării și a coordonării dintre statele membre, Europol și alte agenții ale Uniunii

	 Realizare
	Instituirea unei structuri de guvernanță pentru cooperarea, orientarea și coordonarea eficace între agenții
	-
	0,075 
	0,242 
	0,410 
	0,727 

	Subtotal pentru obiectivul specific nr. 2
	-
	0,075 
	0,242 
	0,410 
	0,727 

	OBIECTIVUL SPECIFIC NR. 3: consolidarea Europol ca centru al UE de informații în materie penală privind introducerea ilegală de migranți și traficul de persoane și dezvoltarea pe deplin a schimbului de informații între statele membre, Europol și alte agenții ale UE, precum și cu țările terțe;

	- Realizare
	Date biometrice – dezvoltarea sistemelor și modernizarea SIENA (hardware, software, consultanță)
	-
	8,765 
	9,526 
	3,372 
	21,662 

	- Realizare
	Integrări SIENA (aplicația de rețea pentru schimbul securizat de informații)
	-
	1,137 
	1,345 
	0,876 
	3,358

	Subtotal pentru obiectivul specific nr. 3
	-
	9,902 
	10,871 
	4,248 
	25,021

	OBIECTIVUL SPECIFIC NR. 4: punerea la dispoziția Europol a instrumentelor necesare pentru prevenirea și combaterea introducerii ilegale de migranți și a altor infracțiuni care se încadrează în domeniul de aplicare al obiectivelor Europol

	- Realizare
	Grant EMPACT – introducerea ilegală de migranți și infracțiunile conexe 
	-
	2,000 
	2,000 
	2,000 
	6,000 

	- Realizare
	Grant pentru GOO-uri
	-
	2,000 
	3,000 
	3,000 
	8,000 

	- Realizare
	sprijinirea GOO-urilor privind introducerea ilegală de migranți
	-
	0,595 
	0,938 
	1,125 
	2,658 

	Subtotal pentru obiectivul specific nr. 4
	-
	4,595 
	5,938 
	6,125 
	16,658 

	TOTAL pentru obiectivele 1-4
	-
	15,758 
	19,678 
	13,457 
	48,892 




După caz, cuantumurile reflectă suma dintre contribuția Uniunii la agenție și alte venituri ale agenției (taxe și onorarii).
[bookmark: _Toc514938688][bookmark: _Toc155942485][bookmark: _Toc155942898]3.2.3.	Impactul estimat asupra resurselor umane ale Europol 
3.2.3.1.	Sinteză 
· 	Propunerea/inițiativa nu implică utilizarea de credite cu caracter administrativ 
· 	Propunerea/inițiativa implică utilizarea de credite cu caracter administrativ, conform explicațiilor de mai jos:
milioane EUR (cu trei zecimale) După caz, sumele reflectă suma dintre contribuția Uniunii la agenție și alte venituri ale agenției (taxe și onorarii).
	 
	2025
	2026
	2027
	TOTAL

	Agenți temporari (grade AD)
	0,298
	1,014
	1,759
	3,072

	Agenți temporari (grade AST)
	0
	0
	0
	0

	Personal contractual
	0,265
	1,026
	1,872
	3,162

	Experți naționali detașați
	0,595
	0,938
	1,125
	2,658

	TOTAL[footnoteRef:44] [44: 	Efective de personal calculate pe baza costurilor unitare medii cu personalul care trebuie utilizate pentru fișa financiară legislativă, indexate în funcție de coeficientul corector pentru Țările de Jos (111,8 %).] 

	1,158
	2,978
	4,757
	8,892



Cerințe privind personalul (ENI)[footnoteRef:45]: [45: 	Creșterea personalului Europol menționată în propunere va fi compensată printr-o reducere a viitoarei consolidări a personalului FRONTEX. Cele două agenții vor conveni asupra modalităților concrete de transfer, cu respectarea criteriilor și a calendarului stabilite de colegiuitori.] 

	 
	2025
	2026
	2027
	TOTAL

	Agenți temporari (grade AD)
	3
	7
	10
	10

	Agenți temporari (grade AST)
	0
	0
	0
	0

	Personal contractual
	5
	14
	20
	20

	Experți naționali detașați
	11
	17
	20
	20

	TOTAL
	19
	38
	50
	50




Informații detaliate privind majorarea efectivelor de personal:

	Obiectiv specific
	Personal suplimentar
	Alocare în cadrul Europol

	Obiectivul specific nr. 1
	Este nevoie de personal suplimentar pentru a sprijini Centrul european privind introducerea ilegală de migranți și pentru a crește numărul grupurilor operative operaționale (GOO) sprijinite de Europol și al altor anchete privind introducerea ilegală de migranți desfășurată în mod organizat și infracțiunile conexe, pentru a acoperi dimensiunea online a anchetelor și pentru a putea oferi sprijin tehnic și criminalistic prin asigurarea extragerii și a prelucrării unor seturi de date complexe și de mari dimensiuni colectate de la statele membre și de la țările terțe.
Estimare unități ENI necesare – unități ENI suplimentare care urmează să fie angajate pe an (necumulativ):
Specialiști în investigații și analiști de date:
 2025: +3; 2026: +4; 2027: +4
specialiști în OSINT/monitorizarea mass-mediei:  2025: +1; 2026: +2; 2027: +2
Specialiști în criminalistică, decriptare și date:
2025: +1; 2026: +2; 2027: +1
	Direcția pentru operațiuni 



	Obiectivul specific nr. 2
	Personal suplimentar pentru a furniza urmărirea activelor, expertiză financiară și servicii de analiză conexe în sprijinul anchetelor statelor membre privind introducerea ilegală de migranți, traficul de persoane și infracțiunile conexe, precum și pentru a sprijini anchetele statelor membre, stabilirea priorităților strategice și operaționale, prevenirea criminalității și monitorizarea tendințelor infracționale în ceea ce privește introducerea ilegală de migranți desfășurată în mod organizat și infracțiunile conexe prin furnizarea de servicii de analiză strategică
Estimare unități ENI necesare – unități ENI suplimentare care urmează să fie angajate pe an (necumulativ):
Analiști și specialiști în urmărirea activelor și în investigații financiare:
 2025: +1; 2026: +1; 2027: +1
Specialiști în analize strategice și în date:
2025: +1; 2026: +2; 2027: +1
	Direcția pentru operațiuni 


	Obiectivul specific nr. 3
	Personal suplimentar pentru a furniza servicii tehnice eficace statelor membre în vederea utilizării SIENA drept canal de comunicare implicit
Estimare unități ENI necesare – unități ENI suplimentare care urmează să fie angajate pe an (necumulativ):
2025: 0; 2026: +1; 2027: 0
Personal suplimentar pentru a lucra la cerințele, arhitectura, securitatea, protecția datelor, dezvoltarea, gestionarea proiectelor și întreținerea (atât funcțională, cât și a infrastructurii) noilor capacități biometrice.
Estimare unități ENI necesare – unități ENI suplimentare care urmează să fie angajate pe an (necumulativ):
2025: +1; 2026: +1; 2027: 0
	Direcția Capacități

	Obiectivul specific nr. 4
	Personal suplimentar (END cu costuri pe termen scurt) pentru a sprijini anchetele statelor membre în cadrul grupurilor operative operaționale privind, în special, introducerea ilegală de migranți organizată și infracțiunile conexe, de la sediul central al Europol și din țările de origine, de tranzit și de destinație, care cuprind atât statele membre, cât și țările terțe. 
Estimare unități ENI necesare – unități ENI suplimentare care urmează să fie angajate pe an (necumulativ):
2025: +11; 2026: +6; 2027: +3
	Direcția pentru operațiuni 







RO	0		RO
3.2.3.2.	Necesarul de resurse umane estimat pentru DG-ul sub tutela căruia se află agenția
· 	Propunerea/inițiativa nu implică utilizarea de resurse umane. 
· 	Propunerea/inițiativa implică utilizarea de resurse umane, conform explicațiilor de mai jos:
Estimarea se exprimă în numere întregi (sau cu cel mult o zecimală)
	 
	2024
	2025
	2026
	2027

	Posturi din schema de personal (funcționari și agenți temporari)

	20 01 02 01 și 20 01 02 02 (la sediu și în reprezentanțele Comisiei)
	
	1
	3
	3

	20 01 02 03 (în delegații)
	 
	 
	 
	 

	Personal extern (în echivalent normă întreagă: ENI) [footnoteRef:46] [46: 	AC = agent contractual; AL = agent local; END = expert național detașat; INT = personal pus la dispoziție de agenți de muncă temporară; JPD = tânăr profesionist în delegații). ] 


	20 02 01 (AC, END, INT din „pachetul global”)
	
	1
	1
	1

	20 02 03 (AC, AL, END, INT și JPD în delegații)
	 
	 
	 
	 

	TOTAL
	
	2
	4
	4



Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau redistribuite intern în cadrul DG-ului, completate, după caz, cu resurse suplimentare care ar putea fi acordate DG-ului care gestionează acțiunea în cadrul procedurii anuale de alocare și ținând seama de constrângerile bugetare.
Descrierea sarcinilor care trebuie efectuate:
	Funcționari și agenți temporari
	· Pentru a pune în aplicare noile măsuri menite să prevină introducerea ilegală de migranți, inclusiv dialogul consolidat cu entitățile juridice suspectate a fi utilizate pentru introducerea ilegală de migranți, astfel cum se prevede în Propunerea de directivă privind prevenirea și combaterea facilitării intrării, tranzitului și șederii neautorizate în Uniune.
· Pentru a asigura funcționarea noului cadru de guvernanță instituit în cadrul Centrului european de combatere a introducerii ilegale de migranți, astfel cum se prevede în Propunerea de regulament privind combaterea introducerii ilegale de migranți. 
· Pentru a consolida monitorizarea, colectarea, analizarea și schimbul de informații și date privind prevenirea, răspunsul judiciar și al autorităților de aplicare a legii în ceea ce privește introducerea ilegală de migranți, cu scopul de a furniza informații pentru elaborarea de politici bazate pe dovezi, astfel cum se prevede în Propunerea de directivă privind prevenirea și combaterea facilitării intrării, tranzitului și șederii neautorizate în Uniune și în Regulamentul privind combaterea introducerii ilegale de migranți.

	Personal extern
	Pentru a sprijini cadrul operațional consolidat al Europol care sprijină statele membre în combaterea introducerii ilegale de migranți, organizarea și funcționarea grupurilor operative operaționale relevante, detașările efectuate de Europol în vederea acordării de sprijin operațional ș activitățile din cadrul EMPACT, astfel cum se prevede în Propunerea de regulament privind combaterea introducerii ilegale de migranți.



[bookmark: _Toc514938689][bookmark: _Toc155942486][bookmark: _Toc155942899]3.2.4.	Compatibilitatea cu cadrul financiar multianual actual 
· 	Propunerea/inițiativa este compatibilă cu actualul cadru financiar multianual.
· 	Propunerea/inițiativa necesită o reprogramare a rubricii corespunzătoare din cadrul financiar multianual.
Impactul bugetar al resurselor financiare suplimentare va fi pus la dispoziție parțial prin marjă (20 de milioane EUR) și prin compensare bugetară din partea programelor IMFV și FSI.
· 	Propunerea/inițiativa necesită recurgerea la instrumentul de flexibilitate sau revizuirea cadrului financiar multianual[footnoteRef:47]. [47: 	A se vedea articolele 12 și 13 din Regulamentul (UE, Euratom) nr. 2093/2020 al Consiliului din 17 decembrie 2020 de stabilire a cadrului financiar multianual pentru perioada 2021-2027.] 


[bookmark: _Toc514938690][bookmark: _Toc155942487][bookmark: _Toc155942900]3.2.5.	Contribuțiile terților 
· Propunerea/inițiativa nu prevede cofinanțare din partea terților. 
· Propunerea/inițiativa prevede cofinanțarea estimată în cele ce urmează:

[bookmark: _Toc514938691][bookmark: _Toc155942488][bookmark: _Toc155942901]
3.3.	Impactul estimat asupra veniturilor 
· 	Propunerea/inițiativa nu are impact financiar asupra veniturilor.
· 	Propunerea/inițiativa are următorul impact financiar:
0. 	asupra resurselor proprii 
0. 	asupra altor venituri 
0.  vă rugăm să precizați dacă veniturile sunt alocate unor linii de cheltuieli 
image1.emf
   

 COMISIA   EUROPEANĂ   

Bruxelles, 28.11.2023    COM(2023) 754 final   2023/0438 (COD)     Propunere de   REGULAMENT AL PARLAMENTULUI EUROPEAN ȘI AL CONSILIULUI   privind consolidarea cooperării polițienești în ceea ce privește prevenirea, depistarea și  investigarea introducerii ilegale de migranți și a traficului de persoane, precum și  privind consolidarea sprijinului acordat de Europol pentru prevenirea și combate rea  unor astfel de infracțiuni și de modificare a Regulamentului (UE) 2016/794  


